text:
"श्राद्ध आवश्यक वा नहि.?
उपरोक्त शीर्षक एखनुका समयमे एकटा एहन प्रसंग बनि गेल अछि जाहिपर समय-समय पर अनेकानेक विद्वान लोकनिक विचार पढ़बाक लेल भेटैत रहैत अछि, तहिना पुनः बाबा बैद्यनाथ जीक सेहो आलेख द्वारा हुनक विचार आयल अछि जेकरा 'मिथिला दैनिक' जसकेर तस आजुक अंकमे अहाँ सबकेर सोझा परोसि रहल अछि।
तखन आउ आ पढ़ि जे "श्राद्धकर्म' आवश्यक कियैक छैक.?
एखन एहि विषयमे बरोबरि सुन'मे अबैत अछि जे जीवित मातापिताकेँ जे संतान कष्ठ दैत छनि आ मरलाक बाद धूमधामसँ श्राद्ध करब की उचित?किछु लोक तँ श्राद्धेकेँ फिजुलखर्ची कहि विरोध करैत रहैछ:ताहिलेल हमरो किछु लिख' पड़ल।
वैदिक सनातन धर्मानुसार देहक अंत होइछ आत्माक किन्नहुँ नहि, ताहिलेल मृत्युक बाद जँ वंशज विधिवत् श्राद्ध नहि करैत अछि तखन हुनक आत्मा अपान वायुमे भटकैत रहैत छन्हि आ पूर्वजक आत्मा भूखल-पियासल कनैत-कलपैत श्राप दैत रहैत छन्हि, यावत् हुनक विधिवत् श्राद्ध नहि हो ताधरि आत्मा तृप्त नहि होइछ, विधिवत् श्राद्धसँ आत्मा तृप्त भ' अपन कर्मानुसार गतिकेँ प्राप्ति करैछ।
निष्कर्षतः विधिवत् श्राद्ध अवस्स होयबाक चाही खाहे तकरालेल पैंच-उधार, कर्ज एत'धरि जे कटोरी ल'क' भीखधरि मांग' पड़य तँ ओहिमे लाज नहि करबाक चाही, श्राद्ध, बेटीक बिबाह, उपनयन संस्कारमे कखनहुँ कोताही नहि करबाक चाही, नहितँ जिनगीभरि वंशज त्राहि-त्राहि करैत रहैत छै आ अतृप्ते रहि जायत छै, भगवान राम आ सीता मैयाकेँ अपन अतृप्त दशरथक आत्मालेल "गया श्राद्ध" कर' पड़ल छलन्हि।
हँ, वृहद भोज आ आडंबरक हमहुँ घोर विरोधी छी, मुदा वैदिक विधिविधानसँ श्राद्ध जे नहि करैछ ओ पातकी होइछ आ ओकरा नरकोमे दुर्गति भोग' पड़ैछ।
अस्तु, विधिवत् श्राद्ध अपेक्षित अछि बेसी भोजभात आ आडंबर नहि, शास्त्रमे मात्र एगारह टा ब्राह्मण भोजनक मान्यता अछि शेष शक्ति अनुसारेँ। हम अपन पूर्वजक श्राद्ध नहि करबनि तँ की हमर पड़ोसी वा आन लोक करत यौ? देवी-देवताक पूजा हम नहि करबनि तँ ओ अतृप्त नहि हेताह; कियैकि करोड़ों लोक हुनका पूजैत छनि; मुदा अपन पूर्वज जिनका पितर सेहो कहैत छियन्हि हुनक विधिवत् श्राद्ध आ समयानुसार तर्पण अवश्यमेव करबाक चाही, अन्यथा अक्षम्य पापक भागी बन' पड़ैछ।
शास्त्रक उक्ति :
कुर्वीत समये श्राद्धं कुले कश्चिन्न सीदति ll
आयुः पुत्रान् यशःस्वर्गं कीर्तिं पुष्टिंबलं श्रियम् l
पशून् सौख्यं धनंधान्यं प्राप्नुयात् पितृपूजनात्।
देवकार्यादपि सदा पितृकार्यं विशिष्यते ll
देवताभ्यः पितृणां हि पूर्वमाप्यायनं शुभम् ll
भावार्थ--- समयानुसार श्राद्ध कयलासँ कुलमे कियो दुःखी नहि रहत। पितरक पूजा क' मनुक्ख आयु, पुत्र, यश, स्वर्ग, कीर्ति, पुष्टि, बल, श्री, पशु, सुख आ धन-धान्य प्राप्त करैछ। देवकार्यसँ पैघ पितृकार्यक विशेष महत्त्व अछि। देवी-देवतासँ बेसी पितरकेँ प्रसन्न केनाइ बेसी कल्याणकारी होइछ।
इति शुभम्!


c: text/html

text:
समस्तीपुर। 01 दिसम्बर। राज्य मे नीतीश कुमार के शराबबंदी मे एक थानेदार क' शराब माफिया सभक संग मुठभेड़ केर खामियाजा सस्पेंसन केर तौर पर भुगते पड़लनि। ई मामला समस्तीपुर केर अछि जता के सरायरंजन थाना के थानेदार क' कैल्हि गुरू दिन निलंबन क' देल गेलनि। ई उवे थानेदार छथि जे तीन दिन पहिने इलाका के शराब माफिया सभक संग भेल मुठभेड़ मे बाल-बाल बचल छला। मुठभेड़ केर दौरान थानेदार क' हाथ मे गोली लागल छल जखनकि हुनका संग मुठभेड़ मे शामिल बीएमपी जवान अनिल कुमास सिंह शहीद भ' गेल छलाह।
सरायरंजन थानेदार के निलंबन केर विरोध मे ग्रामीण सभ खूब प्रदर्शन केलनि। ग्रामीण सभ सरायरंजन थानाध्यक्ष मनोज कुमार सिंह केर निलंबन केर विरोध क' रहल छथि। ग्रामीण सभ पहिने थाना पर प्रदर्शन केलनि फेर एनएच 103 क' जाम करी आगजनी केलनि। ग्रामीण सभ थानाध्यक्ष मनोज कुमार सिंह पर भेल कार्रवाई क' वापस लेबाक मांग क' रहल छथि।
अपने क' बता दी 27 नवंबर देर राति हालई ओपी के इंद्रवारा केवल स्थान लग शराब माफिया आओर पुलिस के बीच मुठभेड़ भेल छल। एहि मुठभेड़ मे बीएमपी 12 के हवलदार अनिल कुमार शहीद भ' गेल छलाह आओर थानाध्यक्ष मनोज सिंह क' हाथ मे गोली लागल छलैन्ह।

robotstxt: allowed

filter: keep


text:
पहिल भाग
नवका- पुरनका लेख सर्च करु...
कोसी के एक साल ( दोसर )
कोसी मे आएल 18 अगस्त के बाढ़ि सं सहरसा... मधेपुरा... सुपौल... अररिया आओर पूर्णिया के करीब पैंतीस लाख लोक प्रभावित भेलाह. ओना एकर असर दोसर इलाका पर सेहो पड़ल मुदा ई पांच टा जिला सभ सं बेसि प्रभावित छल. करीब ढ़ाई हजार करोड़ रुपया के नुकसान के आकलन कएल गेल. बाढ़ि अएला के बाद शुरू मे त एकरा छोट-मोट हर साल आबय वाला बाढ़ि कहि टालय के कोशिश करल गेल मुदा भारी नुकसान के देखला के बाद नेता सभ के दौरा शुरु भs गेल. प्रधानमंत्री सेहो अएलाह. राष्ट्रीय आपदा घोषित कएलखिन्ह. मुदा मनमोहन सिंह के लौटला के बाद जेना हुनकर घोषणा सेहो लौटि कs दिल्ली चलि गेल.
बिहार के कोसी बाढ़ि के राहत... बचाव के लेल केंद्र सं कोनो विशेष पैकेज नहि मिलल. बस राजनीति होएत रहल. लोक के हमदर्द बनय के दावा करय वाला कांग्रेस कतेक बेदर्द भs गेल जे कोनो पैकेज... मदद के घोषणा नहि कएलक. ओ त दुनिया भर सं लोक सभ आगां अएलखिन्ह. मदद के लेल हाथ बढ़ैलखिन्ह. बिहार के लोक सभ सेहो एहि आपदा के घड़ी मे एकजुट रहलाह. राहत शिविर मे सेहो सभ बंधन टूटि गेल... सभ एक. अमीर-गरीब... ब्राह्मण आओर बहुजन समाज... पंडित-मौलवी सभ एके ठाम. कि मालिक... कि नौकर...सभ एक जकां. संकट के घड़ी मे एहन प्रेम शायदे देखय के लेल मिलैत अछि. सभ एक दोसरा के मदद के लेल आगां अएलखिन्ह. एक दोसरा के सहारा देलखिन्ह. हाथ थामलखिन्ह. नोर पोछलखिन्ह... भरोस देलखिन्ह.
मुदा कई ठाम सं लूट-खसोट के सेहो खबर आएल... बरजोर लोक के राहत सामान लूटय के खबर सेहो आएल. छीना-झपटि के सेहो पता चलल. राहत मे भेदभाव के खबर सेहो आएल. जे भेल राहत- बचाव शुरू भेल... चलल. मुदा आई साल भर बादो बाढ़ि के निशान नहि मिटल अछि. सड़क...पुल... रेल...घर-दलान...दफ्तर... स्कूल के जे नुकसान भेल ओकरा अखन धरि मरम्मत नहि कएल गेल अछि. कछुआ गति सं काज चलि रहल अछि. केंद्र आओर राज्य के राजनीति मे लोक पिसा रहल अछि. पिछला साल बाढ़ि सं डूबल इलाका एहि बेर सूखा सं दू-चारि भ रहल अछि. जे खेत मे अखन फसल लहलहाएत छल ओ खेत बालूक रेत सं भरल अछि. बाढ़िक पानि गेलाह...सूखएलाह के बाद लोक के पता चललन्हि जे हुनकर खेत...खलिहान...दलान सभ बालू सं... रेत सं भरि गेल अछि. खेतक आड़ि... आड़ि नहि रहल... कोन खेत ककर छल तकर ठिकान नहि रहल
पिछला साल बाढ़िक कहर... एहि बेर सूखा के कहर...कई ठाम पानि भेल... आ बाढिक पानि आएल मुदा खेत मे बालू भरल होबाक के कारण किछ कओ नहि सकैत छथिन्ह. कि कएल जाए ? किछ कएल त नहि जा सकैत अछि मुदा कतहुं जाएल त जा सकैत अछि. बाढ़ि आएला के बाद इलाका सं पलायन के एकटा आओर दौर शुरू भ गेल. लोक सभ गाम-घर छोड़ि दिल्ली... पंजाब... हरियाणा दिस पराय लगलाह... ई पेट जे नहि कराबय ? आब त एहन हाल अछि जे कइ गाम मे मर्द... पुरुष मिलबे नहि करताह... सभ बाहर चलि गेल छथिन्ह.
एहन मे जखन केंद्र सरकार... मनमोहन सरकार राजनीति करि रहल अछि... विशेष पैकेज नहि द रहल अछि. मदद करबा मे वित्त मंत्री प्रणब दा कंजूसी बरैत रहल छथिन्ह. हमरे सभ के एक बेर फेर सं आगां आबय पड़त. अहां सभ एक बेर फेर सं हिम्मत करु. एहि ठाम के विकास के लेल आगां बढुं. लोक के हाथ थामय लेल आगां बढुं. कमानाय... खनाय सं सभ दिन होएत रहत... किछ पुण्य के काज सेहो कs लिअ. आगा बढुं... दोस्त... मित्र... एनजीओ... बड़का-बड़का कंपनी... बाबा लोक के एहि ठाम लाउ. विकास के बयार बहाउ. केंद्र के बता दिओ जे हमहुं किछ कम नहि छी... ठानि लेब त बिहार के बदलि देब.
पहिल भाग
पहिल भाग
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
अखिल भारतीय मिथिला संघक तत्वावधान मे आयोजित मिथिला विभूति स्मृति पर्व समारोह - २०१२ के सफल बनेबाक हेतू कोटि - कोटि धन्यवाद...कार्यक्रम अत्यंत सफल रहल. श्रीमति शीला दीक्षित, मुख्यमंत्री दिल्ली, श्री प्रभात झा, राज्य सभा सांसद, श्री महाबळ मिश्र सांसद दिल्ली, श्री गौरी शंकर राजहंस, पूर्व सांसद, डॉक्टर एस सी एल गुप्ता, विधायक , श्री अनिल कुमार शर्मा सी एम डी आम्रपाली समूह, श्रीमति पूनम झा आजाद, डॉक्टर संजीव मिश्र आदिक गरिमामयी उपस्थिति रहल. स्वागताध्यक्ष डॉक्टर संजीव मिश्र के मिथिला वर्णन आ मिथिला शब्द विन्यास के अर्थ वास्तव मे अतुलनीय, रोचक आ ज्ञान वर्धक छल...
मुख्य मंत्री बजलीह जे मिथिला के लोकक कारण स दिल्ली बेसी सुंदर आ संवारल लागैत छैक. ओ ईहो बजलीह जे हुनको मैथिली भाषा बड्ड निक लागैत छैन....श्री प्रभात बाबू गाम स जुरल राह्बा पार जोर देलाह आ संगही हुनका स प्रेरणा भेटल जे एकटा सामान्य व्यक्ति केना अप्पन योग्यता आ नीक विचार के बल पर कतौ अप्पन स्थान बना सकैत अछि, हमरा सभ मैथिलक लेल प्रेरणा श्रोत अछि.
श्री अनिल कुमार शर्मा जी आम्रपाली समूह के सी एम् डी, कहलाह जे मिथिला भवन के निर्माण में अप्पन पूरा सहयोग देताह, डॉ एस सी एल गुप्ता विधायक संगम विहार सेहो विश्वास दियेलाह जे ओ श्री अनिल कुमार शर्मा जीक संग मिथिला भवनक निर्माण में सहयोग करताह.
श्री गौरी शंकर राजहंस जी, श्री राम कुमार झा एवं श्रीमति पूनम झा आज़ाद के संबोधन सेहो अनुकरणीय छल.
मिथिला के किछु गणमान्य व्यक्तित्व के मिथिला विभूति सम्मान स' सम्मानित कयल गेल. आ नव निर्वाचित मैथिल पार्षद के सेहो सम्मानित कयल गेल.
सभ अतिथि के मखान, पाग, दुपट्टा, पुष्प-हार आदि स स्वागत कयल गेलनि.
अतिथि सभक संबोधन में विलम्ब होयबाक कारण स रंगारंग कायर्क्रम सेहो विलम्ब स प्रारम्भ भेल परिणामस्वरूप कतेको कलाकार अप्पन प्रस्तुति देबा स वंचित रहलाह परन्तु ३ घंटा के लगभग जे कार्यक्रम चलल से झम्कौआ छल. बहुत श्रोता लोकनि के चल गेला तक कार्यक्रम चलैत रहल आ बादक से कार्यक्रम छल से वास्तव में सुने आ देखे वाला छल. मुख्य कलाकार में छलाह/छलीह : श्री विपिन मिश्र, श्री पवन नारायण झा, श्री अमोध झा, श्री मिथिलेश झा, श्री सुनील पवनजी, श्रीमती रश्मिरानी, कुमारी अंशुमाला, कुमारी जुली झा, श्री सुधानंद झा आदि...
कुल मिला क अपने सबहक सयहोग आ आशीर्वाद स कार्यक्रम सफल रहल. अपने सबहक अहिना समर्थन रहत त अप्पन मिथिला आ मैथिली के दशा आ दिशा भेटत जाहि सा अप्पन सबहक पहचान विशिष्ट होयत.
सतत एही अभिलाषाक संग
अपनेक
१
अखिल भारतीय मिथिला संघक तत्वावधान मे आयोजित मिथिला विभूति स्मृति पर्व समारोह - २०१२
कार्यक्रमक रूप रेखा
२० मई २०१२, ४ बजे अपराह्न स' रात्रि १० बजे तक मावलंकर सभागार, रफ़ी मार्ग, नई दिल्ली
४.०० बजे : मुख्य एवं विशिष्ट अतिथि सभक आगमन
४.०५ बजे : कार्यक्रम के प्रस्तावना
४.१० बजे : मंगलाचरण एवं भगवती वंदना (जय जय भैरवी.....)
४,१५ बजे : दीप प्रज्ज्वलन सभ अतिथि द्वारा
४.२१ बजे : कवि कोकिल विद्यापति के चित्र पर माल्यार्पण
४.३० बजे : स्वागताध्यक्ष द्वारा स्वागत भाषण
४.३५ बजे : महासचिवक प्रतिवेदन
४.४० बजे : भाषण- श्री हुक्र्मदेव नारायण यादव, सांसद
४.४५ बजे : भाषण- श्री कीर्ति झा आज़ाद, सांसद
४.५० बजे : भाषण - श्री महाबल मिश्र, सांसद
४.५५ बजे : भाषण - डॉ गौरी शंकर राजहंस, पूर्व सांसद एवं राजदूत
५.०० बजे : भाषण - श्रीमति मृदुला सिन्हा, पांचवां स्तम्भ
५.०५ बजे : भाषण - डॉ निशिकांत ठाकुर, दैनिक जागरण
५.१० बजे : भाषण - डॉ अनिल कुमार शर्मा, सी एम डी, आम्रपाली समूह
५.१५ बजे : भाषण - डॉ एस सी एल गुप्ता, विधायक, दिल्ली
५.२० बजे : भाषण - श्री अनिल झा, विधायक, दिल्ली
५.२५ बजे : उदघाटन भाषण - डॉ प्रभात झा, अध्यक्ष, मध्यप्रदेश बीजेपी, एवं राज्य सभा सदस्य
५. ३५ बजे: सम्मान समारोह- श्रीमति शीला दीक्षित, मुख्यमंत्री दिल्ली
६.०० बजे स' : रंगारंग कार्यक्रम
१०.०० बजे: धन्यवाद ज्ञापन
१०.०५ बजे : कार्यक्रम के समाप्ति
२
अखिल भारतीय मिथिला संघक तत्वावधान मे आयोजित मिथिला विभूति स्मृति पर्व समारोह - २०१२
२० मई २०१२ क प्रस्ताव
१. दिल्ली में मैथिली अकादमी के अलग/स्वतंत्र कायल जाय
२. मैथिली पत्र- पत्रिका द्वारा मिथिली साहित्यक विकास हो
३. दिल्ली विश्वविद्यालय एवं जवाहर लाल नेहरु विश्वविद्यालय मे मैथिली संभाग के स्थापना
४. बाबा नागार्जुन, स्व. भोला पासवान शास्त्री एवं अमर शहीद स्व. ललित नारायण मिश्र के नाम पर दिल्ली में सड़कक नामकरण
५. भारत सरकारक प्रत्येक मंत्रालय में मिथिली पत्र-पत्रिका के खरीद हेतु प्रावधान हो
६. दूरदर्शन एवं आकाशवाणी में मैथिली संभाग के गठन ७. भारतीय मुद्रा (करेंसी नोट) मिथिलाक्षर मे रूपया (टाका) लिखल जाय.
८. दिल्ली -जयनगर दुरंतो एक्सप्रेस ट्रेन चलोल जाय.
९. मिथिला के प्रत्येक रेलवे स्टेशन पर मिथिलाक्षर मे स्टेशन के नाम लिखल जाय.
३
आमंत्रण-पत्र


text:
समाचारः साभार मनीष कर्ण, जनकपुरधाम सँ – मार्च २, २०१६. मैथिली जिन्दाबाद
जयनगर मे आठ जोड़ा वर-वधुक नि:शुल्क बिआह सम्पन्न: चारिम सामुहिक वरवधु विवाहोत्सव समारोह
एक दिशि समाज मे दहेजक कुप्रथा सँ आक्रान्त लोकमानस अछि ओत्तहि दोसर दिशि समाधानक दिशा मे विभिन्न डेग सेहो बढाओल जा रहल अछि। एहने एकटा समाधानक उपक्रम सामूहिक विवाह कार्यक्रम जयनगर मे संपन्न भेल अछि। आठ गोट जोड़ा (वरवधु) केर सामुहिक विवाह आयोजना कएल गेल अछि।
जयनगरक कमला रोड स्थित आर्य कुमार पुस्तकालय परिसर मे समाजिक संस्था ओम जय माता दी सेवा समिति द्वारा आयोजित “चारिम सामुहिक वर-वधु विवाहोत्सवक” उद्घाटन सत्र मे जम्मु कश्मीर कटरा केर सीआरपीएफ 06 बटालियनक कमान्डर सुनील कुमार, एसएसबी 14म बटालिन कमान्डेट अजीत कुमार सिंह, एसएसबी सुमन महासेठ, एमएलए समीर महासेठ, पुर्व विधायक अरुण शंकर, राज्य खाद्य आयोग सदस्य कमल करोडी, एसडीओ गुलाम मुस्तफा अंसारी, अनुमंडल पुलिस अधिकारी चंदन पुरी, सरदार कृपाल सिंह सहित बहुतरास अतिथी लोकनि दीप प्रज्वलन करैत एहि समारोहक समुद्घाटन कएने छलाह।
चतुर्थ सामुहिक विवाहोत्सव अन्तर्गत आठ गोट वरवधु सभकेँ सयकडों गणमान्य व्यक्तित्व द्वारा सफल दाम्पत्य जीवनक आशीर्वाद देल गेल। ताहिना कार्यक्रम मे संस्थाक सदस्य एवं हुनका लोकनिक धर्मपत्नी द्वारा वरवधु सभ केँ आरती सेहो उतारल गेल। तहिना पंडित सभ मंगलाचरण पाठ सेहो केने छलाह। साँझ मे वर सभक सामुहिक बराती गाजाबाजा सहित नगर घुमाओल गेल छ्ल। कार्यक्रम मे संस्थाक अरुण जैन कहलाह– “ओम जय माता दी सेवा समिति”क स्थापना 2000 ई. मे भेल आ हमर सभक संस्था समाजिक क्षेत्र सभ मे महत्त्वपूर्ण योगदान दैत आयल अछि। ओ कहलन्हिं – “हम संस्थाक सदस्य लोकनि के मने मन संकल्प कराबय चाहब जे नैतिकता, नशामुक्ती आ सद्भावना परऽ सब कियो सदिखन कार्य करैत रहैथ। तहिना ओ नव विवाहित जोडी सभके भ्रुण हत्या नै करबाक लेल संकल्प करौलन्हि।
सचिव विश्वम्भर बंका कहलैन्हिं जे – “एहि संस्था द्वारा वर्ष 2010 में 7 गोटेक, 2016 में 16, 2012 में 12 आ 2014 में 11 गोटे जोडी सभक विवाह कराओल जा चुकल अछि। अप्पन संस्थाक सदस्य सभ सँ आग्रह करैत ओ कहलखिन जे एकटा गरीब बच्चाक पढाइ लिखाइक जिम्मा हरेक सदस्य उठाबैथि जाहि सँ ओहो सब भविष्य में पढिलिखि किछु बैनि सकैछ।
सदस्य केर लेल प्रशंसापत्र वितरण संस्थाक दिस सँ कएल गेल छल। हेल्लो मिथिला सांस्कृतिक समूह द्वारा शुरुआत में स्वागत गीत सं समस्त अतिथि सभक स्वागत करैत सुन्दर गान केर प्रस्तुति देल गेल। ताहि अवसर पर निर्देशक राजु गुप्ता, विजयकुमार प्रसाद, कुमार रोमियो नायक, दीपक खड्का, संजय मंडल, ध्रुव नरायण साह, सबल राउत साथै जयनगर चैम्बर अँफ कँमर्सक अध्यक्ष अखिलेश्वर सिंह, महासचिव संजीव बरौलिया आ विनोद सुरेका सहितक उपस्थिति रहल छल।
दहेज व फजुल खर्चक विरुद्ध जागरुक होयबाक आवश्यकता
ओम जय माता दी सेवा समिति द्वारा विगत कतेको वर्ष सऽ होएत आबि रहल नि:शुल्क सामुहिक विवाहोत्सव समारोह कार्यक्रम सँ समाज मे सकारात्मक संदेश जा रहल अछि। गरीब, असाहय आ विपन्न वर्ग लेल तऽ ई कार्यक्रम वरदान साबित भ रहल अछि, ई बात उद्घाटन सत्र मे सोम दिन वक्ता सभ बाजल छलाह।
जयनगरक पदाधिकारी गुलाम मुस्तुफा अंसारी सभा केँ संबोधित करैत बजलाज जे समाज में विआह कऽ देनाइ एक हज बराबर होएत अछि। तहिना संस्थाक सदस्य आ समपुर्ण जयनगरवासी सेहो सहभागी वर-वधू केँ बधाई तथा शुभकामना सेहो देने छलाह।
विवाहोत्सव समारोह में संस्थाक दिशि सँ वर-वधुक लेल जीवनोपयोगी सामान सभ सेहो उपहार स्वरूप देल गेल छल। हरेक कनियाँक वास्ते ५ जोड साडी, बिआहक लेल लहंंगा, मंगलसुत्र, नाकक गहना, चाँदीक पायल, सिँगारक समान, सहित अन्य दैनिक उपयोगी समान सभ प्रदान कयल गेल। तहिना वरक लेल शेरवानी, घडी, जुत्ता सहित अन्य समान सभ संस्थाक दिस सऽ देल गेल छल।


text:
राज्यपक्ष केँ गंभीर होयब अत्यावश्यक!!
नेपाल सरकार आ राज्य संचालन केर जिम्मेवारी सहित केर राजनीतिक दल द्वारा जाहि तरहें मधेस केन्द्रित राजनीतिक दल केर माँग आ ताहि लेल कैल जा रहल एतेक लंबा अबधि केर आन्दोलन केँ कच्छप चालि सँ निदान तकबाक गैर-जिम्मेवारीपूर्ण कार्य कैल जा रहल अछि ताहि सँ जनाक्रोश दिन ब दिन बढैत जा रहल अछि।
समस्या तखन भयावह बुझाइत अछि जखन कोनो मधेसी समुदाय केर सामान्य जन कोनो पहाड़ी समुदाय केर व्यक्ति केँ देखिते घृणा सँ भरि जाइत अछि आ तहिना मधेस मे बसोवास कय रहल पहाड़ी समुदायक जनमानस मधेसी समुदायक जनमानस केँ देखिते एकटा अनिश्चित भय व आतंक मे फँसि जाएत अछि – एहेन जनभावना मे त्रास, आतंक, अनिश्चितताक माहौल सच मे अत्यन्त भयावह बनि गेल अछि।
आन्दोलनकर्ता एक तरफ वार्ता कय रहल अछि, लेकिन विगत केर धोखा आ देलो अधिकार केँ छीनबाक प्रवृत्ति केर प्रत्यक्ष भुक्तभोगी बनबाक बात कहि जन-जन मे सत्तापक्ष आ संविधानसभा लेल चुनल गेल ९०% सँ अधिक केर विजेता राजनीतिक दलीय पक्ष पर आरोप लगबैत स्थिति मे तनाव पैदा कय रहल अछि। सच मे मधेसक हाल एखन एहेन अछि जे राज्यद्रोह केर भावना सँ जनमानस उन्माद पर उतारू होयबा लेल तत्पर देखाय लागल अछि।
काल्हि सँ प्रमुख तीन दल केर नेतृत्ववर्गक वार्ता टोली आ मधेसवादी दल द्वारा निर्धारित वार्ता टोली बीच वार्ता औपचारिक रूप सँ शुरु भेल अछि। काल्हि दुनू पक्ष द्वारा विषय प्रवेशक संग संविधान संशोधनक सूची पर्यन्त राखल गेल। आइ फेर सँ दुनू वार्ता टोलीक बीच वार्ता भेल, परन्तु ओ निष्कर्षविहीन अवस्था मे एक-दोसरक अडान विन्दु पर समाप्त भऽ गेल। आब शुक्र दिन फेर वार्ता होएबाक निर्णय लेल गेल अछि।
एम्हर वार्ताक क्रम, ओम्हर आन्दोलन आ सत्तापक्ष द्वारा संपूर्ण ध्यान भारत सँ कोनाहू अपन जरुरतक अत्यावश्यक सामान केर आपूर्ति व्यवस्था सहज करैत बन्द मधेस सँ प्रहरीक सुरक्षा बीच ग्रहण करबाक आतुरता देखायल जा रहल अछि। बीच मे पिसा रहल अछि आम जनमानस – नेपाली जनता। राजनीतिक अधिकार केर वास्ते नेपाल मे दुइ धार – एकटा तथाकथित शासक वर्गक अग्रसरता मे रहल राजनीतिक दल आ दोसर तथाकथित हरुआ मधेसवादी दल।
शासक वर्गक गणित मे एहि बेर दुइ-तिहाइ बहुमत केर दंभ अछि, जखन कि संविधान सभा प्रथम मे विजेता दल एमाओवादी आ मधेसवादीक अग्रसरता रहल समय बहुमत रहितो ‘राष्ट्रीय सहमति’ केर एजेन्डा सबसँ ऊपर छल। एतबा नहि, पैछला संविधान सभा काल मे हारल लोक सब शासक वर्गक होएबाक कारणे आ अपन सत्ताभोगी राजनीतिक लक्ष्य सँ मधेसवादी-माओवादी पर हावी होइत देशक प्रधानमंत्री आ विदेशमंत्री सहित विभिन्न महत्वपूर्ण पद समेत पर आसीन भेल, परन्तु सत्तासुख केर अतिरिक्त संविधान बनेबाक कार्य पर बिना ‘राष्ट्रीय सहमति’ कियो टस सँ मस तक नहि भेल छल।
यैह सब कारण सँ उपरोक्त वर्णित तथाकथित हरुआ दल आ हरुआ नेता मधेस केर अधिकारक नाम पर जे आन्दोलन शुरु केलक से आब दोसर महीना पूरा करय जा रहल अछि। संपूर्ण मधेस मे अशान्ति आ बन्दीक असैर ओहिना देखा रहल अछि। लेकिन काठमान्डु मे केन्द्रित राजनीति व सत्ता-शासन मधेस केर समस्या केँ पूर्णरूप सँ नकारैत रहल अछि। अन्त मे एकलौती ढंग सँ संविधान घोषणा करबाक जिद्दपूर्वक कार्य कएलक आ आन्दोलित मधेसक जनादेशक बिपरीत पूर्वक जीत केर दंभ सँ भरल नेता उनटे ‘दीपावली’ मनेबाक फतवा जारी करैत अपन बेईमान आ निर्दयी मानसिकता सेहो स्पष्ट कय देलक।
मधेसवादीक आन्दोलन पर नकारात्मक टीका-टिप्पणी आ गैर-जरुरी कहैत टाल-मटोल करैत आतंकी तथा हिंसक कहि राज्य सुरक्षा निकाय केँ मानव अधिकार विरुद्ध गोली सँ छाती आ मूरी छलनी करबाक इशारा पर्यन्त देल गेल जेना प्रतीत होइत रहल अछि। दर्जनों आन्दोलनी केँ बेतरतीब आ वीभत्स ढंग सँ सुरक्षाकर्मी द्वारा हत्या कैल गेल, दमन करबाक लेल सेना पर्यन्त उतारि देल गेल। लेकिन स्पष्ट रूप मे नेपाली सत्ता मधेस केर हित मे नहि रहबाक भावना सँ आक्रोशित मधेसी जनमानस ‘कर या मर’ केर संकल्प लैत एखन धरि सत्ता-शासन विरुद्ध आन्दोलन केँ निरंतरता दय रहल अछि। जनभावना दिन-ब-दिन राज्यसत्ताक विरुद्ध भेल जा रहल अछि आ चर्चा मे नेपाल सँ इतर मधेस स्वतंत्र राष्ट्र तथा राष्ट्रीयताक भावना पर्यन्त आक्रोशित जनमानस सँ भेटय लागल अछि।
भारत द्वारा सर्वपक्षीय संबोधन आ तराई-मधेस मे शान्ति बहाल करबाक बेर-बेर कूटनीतिक प्रयास केँ पर्यन्त नकारब नेपाली राज्यसत्ता केँ लेकिन महंग पड़ि गेल सेहो स्पष्ट भेल अछि। भारत केर कूटनीति मे मधेसकेन्द्रित दल प्रति खुलिकय कहियो समर्थन पूर्व मे नहि देखल गेल छल। लेकिन एहि बेर भारतीय प्रधानमंत्री नरेन्द्र मोदीक विशेष दूत डा. एस. जयशंकर केर नेपाल मे संविधान जारी करबाक पूर्वसंध्या मे आकस्मिक यात्रा केँ सेहो दंभी नेपाली राजसत्ता अपन मदहोशी मे नकारि देलक जेकर परिणाम पुन: भारतीय परिवहन कंपनी, राज्यसत्ता, राजनीतिक दल, कूटनीतिक निकाय आ विद्वान-बुद्धिजीवी सब पक्ष द्वारा मधेस मे जारी आन्दोलन आ ताहि पर नेपाली सुरक्षाकर्मीक बर्बर अत्याचार आ दंभी नेपाली राजसत्ताक खिलाफत करैत भारत केर सहयोग केँ तुरन्त प्रभाव सँ वापस लेबाक दबाव बनेलक। शायद यैह कारण सँ भारतीय विदेश मंत्रालय नेपाल केर जारी नव संविधान केँ कोनो स्वागत केने बिना दिपावली मनेबाक कुत्सित उद्घोषणाक विरुद्ध पाठ सिखेबाक ध्येय सँ परिवहन कंपनी द्वारा अशान्त नेपाल मे नहि जेबाक आ मधेस आन्दोलन केँ संबोधन केने बिना आपूर्ति व्यवस्था सहज नहि होयबाक ज्ञापन जारी करैत भारतीय नाका सँ नेपाल तरफ आबयवला संपूर्ण आपूर्ति केँ ठप्प कय देल गेल।
जाहि नाका मे नेपाली प्रशासकीय निकाय द्वारा भारतीय परिवहन व्यवस्थाक सुरक्षाक गारंटी देल गेल ताहि बाट सँ थोड़-मोर आपूर्ति रखैतो तेल आ रसोई गैस केर आपूर्ति डिपो सँ सेहो शिथिल कय देल गेल। मानल जाइत छैक जे नेपाली राजसत्ता केँ कुंभकरणी नींद सँ जगेबाक लेल काठमान्डूक जनमानस केँ जगाबय पड़ैत छैक, यैह नीतिक संग काठमान्डूक आपूर्ति व्यवस्था भले मधेसक आन्दोलन जारी रहैत पूलिस द्वारा एस्कर्टिंग (सुरक्षा) दैत निरंतर राखल गेल छल पहिने, मुदा आब भारतीय पक्ष द्वारा अपन परिवहन व्यवस्था केँ निरुद्ध केलाक बाद सबटा ठप्प भऽ गेल।
काठमान्डू केर नींद तऽ टूटलैक मुदा तन्द्रा यथावते रहि गेलैक। तन्द्रावस्था मे बरबरैनी लागि गेलैक सत्ताभोगी दंभी राजनीतिकर्मी केँ आ बरबराइतो ओ अपन राजनीतिक लक्ष्य मे छद्म राष्ट्रवादिताक प्रदर्शन करैत भारत पर आरोप लगबैत ‘अघोषित नाकाबन्दी’ केर हल्ला मचबय लागल। स्पष्टत: गोटेक सम्भ्रान्त दल व राजनीतिकर्मी छोड़ि बाकी सर्वत्र भारतक आलोचना आ उलाहनाक संग भारतीय प्रधानमंत्री मोदीक पुतला फूकय सँ लैत दूतावास केर सोझाँ विरोध प्रदर्शन, सामाजिक संजाल मे ‘बैक अफ इंडिया’ मुहिम, आदि ढेर रास नकारात्मक कार्य कैल जाय लागल, तैँ आन्दोलनकारी मधेस केन्द्रित दल केर नेता सब सँ ससमय वार्ता करबाक कोनो प्रयास उपयुक्त ढंग सँ नहि कैल गेल।
कछुआ चालि सँ ई वार्ता आब सुचारू रूप मे दुइ दिन सँ जारी अछि। आइ उम्मीद छल जे जिम्मेवारीपूर्वक दुनू पक्ष आपस मे सब समाधान निकालैत कोनो न कोनो सहमति बनबैत आम नेपाली जनमानस केँ विपत्ति सँ ऊबारत, लेकिन अफसोस जे एहेन किछु नहि भऽ सकल। आइ फेर समाचार भेटल अछि जे वार्ता मे सीमांकन केर मुद्दा पर सरकारी पक्ष कोनो स्पष्ट नीति आगाँ नहि राखि सकल। जाहि कारण सँ वार्ता निष्कर्षविहीन अवस्था मे पुन: दुइ दिन आगाँ लेल बढा देल गेल। नहि जानि ई वार्ता कतेक समय धरि संपन्न होयत। मधेस केर जनता त्राहि-त्राहि कय रहल अछि। जेको पेट्रोल-डीजल-गैस कने-मने भारतक नाका सँ अबैत अछि ओ सीधे काठमांडू पठा देल जाइत अछि। काठमांडूक बाहर कोनो भाग सच मे नेपालहि केर थीक ई भावना पर्यन्त नेपाली राजसत्तापक्ष सँ नहि स्पष्ट भऽ रहल अछि।
किछु तथाकथित परिपक्व राजनीतिक दल आ राजनीतिकर्मी कहैत छथि जे मधेसक आन्दोलन सबटा पहिने सँ संबोधन संविधान द्वारा कय देल गेल अछि। तेकर अलावे यदि कोनो असन्तुष्टिक बात अछियो तऽ ओ बाद मे संशोधन करैत संबोधन कैल जायत। लेकिन यैह बात बुझेबाक लेल ओहि परिपक्व राजनीतिकर्मी केँ मधेस भूमि पर आबिकय कहबा मे दिक्कत छन्हि। जे अबैत छथि हुनका ऊपर आन्दोलित मधेसी जनता द्वारा हात-पात, आगजनी, कारी चून, कारी झंडा, जुत्ताक माला आदि पहिनहि सँ तैयार रहैत छन्हि। एहेन द्वंद्वक माहौल मे आखिर मधेस आ देश कोना शान्ति आ सौहार्द्र पबैत सामान्य बनत एहि बात पर बहुत पैघ प्रश्न ठाढ भेल अछि। मधेस केन्द्रित द्वारा राजनीतिक मोर्चा आ दल आदि द्वारा आन्दोलन आइ जाहि स्थिति मे पहुँचि गेल अछि, आखिर ओकरो रोकने नोक्सानीक भरपाई कोना हैत ईहो एकटा गूढ प्रश्न ठाढ भऽ गेल अछि। एहेन सन अवस्था मे मात्र राज्य पक्ष केँ गंभीर बनिकय समाधान निकालैत राजनीतिक द्वंद्व सँ आम नेपाली जनमानस केँ मुक्ति देब समुचित आ समिचीन होयत।
हरि: हर:!!


text:
ई महिला सभ मशरूमक खेती करैत छथि आओर दिनों दिन लोग सभक बीच मिसाल बैन रहल छथि। ओतहि, मशरूम जाहिक खेती चीन जेहन आर्थिक तौर पर मजबूत देशक सभसँ बड़का हथियार अछि, ओहिकें दरभंगा केँ महिला सभ अपना लेल जीबाक आधार बना लेना छथि।
ई बहादुर महिला सभ दरभंगाक दस हजार आबादी बला बहादुरपुर प्रखंडक ओझौल गाम केँ वंदना झा, मुन्नी देवी, सरिता देवी आओर कुमकुम देवी छथि। गाम मे मशरूमक खेती केँ शुरुआत करय बाली वंदना झा कहलनि कि ओ अप्पन आर्थिक तंगी सँ तंग भ' समाजक लाज-लज्जा त्यागैत ओ जीविका सँ जुड़ली आओर स्वरोजगारक बारे मे जानली।
ओहिक बाद ग्रामीण स्वरोजगार प्रशिक्षण केंद्र सँ मशरूम उत्पादन के प्रशिक्षण लेली आओर अप्पन छोट सनक शयन कक्ष सँ ऐहिक शुरुआत केलि। फेर अप्पन आस पड़ोसक आन महिला सभकेँ आत्मनिर्भर बनेबाक मकसद सँ सभकेँ ऐहिक जानकारी देली आओर एक समूह बना गत अक्टूबर सँ मशरूमक खेती शुरू क' देली। अस्थिर - अस्थिर एहिसँ कैको महिला जुड़ली आओर आब वंदना केँ प्रयास सँ मशरूमक खेतीक एक सार्थक माहौल बैन गेल अछि।
आब सभ महिला अप्पन अप्पन घरक काम-काज निपटा मशरूमक देखभाल मे जुटल रहैत छथि। जाहिसँ आब हुनका सभक घरक आमदनी सेहो बढ़ल अछि आओर हुनका सभक घरक माली स्थिति सेहो ठीक भ' रहल अछि। वंदना झा कहलनि कि ओ सभ बजार सँ नब्बे टाका प्रति किलोक हिसाब सँ बीया किनैत छथि आओर एक किलो बीया सँ करीब पचीस किलो मशरूम तैयार करैत छथि। बजार मे ऐहिक दाम 150 टाका -200 टाका प्रति किलो भेटैत अछि।


text:
जनकपुर, ९ मार्च २०२०। मैथिली जिन्दाबाद!!
प्रत्येक वर्ष होलीक अवसर पर आयोजित कार्यक्रम ‘होरी महोत्सव – महामूर्ख सम्मेलन’ अहु वर्ष जनकपुर मे काल्हि ८ मार्च शनि दिन बड़ी धूमधाम सँ मनायल गेल । आयोजक मिथिला नाट्कला परिषद् जनकपुर यानि मिनाप द्वारा आइ कतेको वर्ष सँ होली पाबनिक सुअवसर पर एहि तरहक आयोजन करैत एहि मे मिथिलाक मौलिक होरी आ जोगीरा गीत केर गायनक संग किछु विशिष्ट व्यक्ति केँ अति-विशिष्ट व्यंग्यात्मक सम्मान सँ सम्मानित कयल जाइत छैक।
एहि सन्दर्भ मे मैथिली साहित्यकार महासभाक सभापाल प्रेम विदेह ‘ललन’ द्वारा देल गेल अपडेट एहि तरहक अछिः
महामूर्ख सम्मेलनक तैयारी पूरा
जनकपुरधाम फागुन २५ गते ।
होलीक अवसरपर जनकपुरमे आयोजना होबएबला दु दिवसीय होली महोत्सवके तैयारी पूरा भेल अछि । होलीक अवसरपर आयोजना होबएबला होरी महोत्सव आ महामूर्ख सम्मेलनक सम्पूर्ण तैयारी पूरा भेल छैक ।
मिथिला नाट्यकला परिषद् (मिनाप) होलीमे हरेक वर्ष दु दिवसीय कार्यक्रमअन्तर्गत होरी गायन प्रतियोगिता आ महामूर्ख सम्मेलनक आयोजना करैत आबि रहल अछि । होली महोत्सवक तैयारीके विषयमे शनिदिन पत्रकार सम्मेलनके आयोजना कऽ होरी गायन प्रतियोगिता आ महामूर्ख सम्मेलनक सम्पूर्ण तैयारी पूरा भऽ चुकल जानकारी देलक अछि ।
पत्रकार सम्मेलनमे मिनापक अध्यक्ष प्रमेश झा दु दिवसीय होली महोत्सवके सम्पूर्ण तैयारी पूरा भऽ चुकल बतओलन्हि अछि । पूर्वनिर्धारित कार्यक्रमअनुसार रविदिन होरी गायन प्रतियोगिता आ सोमदिन महामूर्ख सम्मेलनक आयोजना होबए जा रहल झा जानकारी देलन्हि ।
कोरोना भाइरसके कारण कार्यक्रम प्रभावित तऽ नहि होएत पत्रकारसभक जिज्ञासा पर अध्यक्ष झा ‘हमसभ होली महोत्सवके कार्यक्रमसँ अधिक पर्वके रुपमे लेने छी आ ई कोनो तरिकासँ प्रभावित नहि होएत’ बतओलन्हि । ‘कोरोनाके कारण मिथिला मध्यमा परिक्रमापर कोनो प्रभाव नहि परल अछि,’ झा कहलन्हि, ‘होली महोत्सवमे सेहो ओहाय परिक्रमाक श्रद्धालुसभ सहभागी होइत छथि, कोनो कारणसँ होली महोत्सव प्रभावित हएबाक सवाल नहि अछि ।’
कोरोनाक सवालपर ओसभ सेहो सचेत रहल बतबैत झा रङ अबिरक प्रयोग नहि कऽ कोरोनाक प्रभावके देखैत मास्क प्रयोग कऽ होली महोत्सव मनएबाक तैयारी रहल बतओलन्हि । पूर्वनिर्धारित कार्यतालिकाअनुसार जानकी मन्दिरक प्राङ्गणमे दुनु दिन कार्यक्रम होएत ओ जानकारी देलन्हि ।
मिनापक पूर्वअध्यक्ष सुनिल मल्लिक महामूर्खक उपाधि ककरा देल जाए एहि विषयमे करिब करिब निर्णय भऽ चुकल जानकारी देलन्हि । यद्यपि एहि विषयमे एखने सार्वजनिक करब उचित नहि रहल ओ बतओलन्हि । ‘शीर्ष राजनीतिकर्मीसँ अभियन्ता आ समाजसेवीसभक सूची तैयार कएलगेल अछि, एहिसभमेसँ किनको महामूर्खक उपाधि देल जाएत,’ मल्लिक बतओलन्हि ।
महामूर्खक संगहि अन्य विधामे योगदान पहुँचबैत आबि रहल व्यक्तिसभकेँ सेहो एहि वर्षसँ विभिन्न व्यङ्ग्यात्मक उपाधिसँ सम्मानित करबाक योजना रहल मल्लिकक कहब छलन्हि । तहिना रविदिन होबए जा रहल होरी गायन प्रतियोगितामे ९÷१० टा टोली सहभागी भऽ रहल मल्लिक जानकारी देलन्हि ।
होरी गायन प्रतियोगिताक विजेतासभक संगहि अन्य सहभागी टोलीसभक लेल सेहो प्रोत्साहनस्वरुप एहिबेरसँ पुरस्कारक व्यवस्था कएलगेल मिनाप जनओलक अछि ।मिथिला नाट्यकला परिषद् विगत २६ वर्षसँ महामूर्ख सम्मेलन आ ११ वर्षसँ होरी गायन प्रतियोगिताके आयोजना करैत आबि रहल अछि । सामान्य अवस्थामे ककरो महामूर्ख कहिदेल जाए तऽ ओ व्यक्ति अपनाके अपमानित कएलगेल बुझैत अछि मुदा होलीके अवसर पर प्रदान कएल जाएबला महामूर्खक उपाधि लेबएलेल कडा प्रतिस्पर्धा चलैत अछि ।
महामुर्खक उपाधि सभसँ पहिने मैथिली कवि नरेश ठाकुरकेँ देलगेल अछि । ओहिके बाद २०६२ मे तत्कालीन एमाले नेता शीतल झा, २०६३ मे जनकपुर नगरपालिकाक तत्कालीन मेयर हरिबहादुर बिसी, २०६४ मे तत्कालीन सदभावना पार्टीका नेता ओमकुमार झा, २०६५ मे वरिष्ठ साहित्यकार डा.राजेन्द्र विमल, २०६६ मा पूर्वमन्त्री एवं नेकपाक नेता रामचन्द्र झाकेँ महामुर्खक उपाधि देलगेल छल ।
तहिना २०६७ मे राजनीतिक विश्लेषक सिके लाल, २०६८ मे साहित्यकार रामभरोस कापडि, २०६९ मा नेपाली कांग्रेस प्रदेश २ का संसदीय दलका नेता तथा तत्कालीन जिल्ला सभापति रामसरोज यादव, २०७० मे तत्कालीन तमलोपाक पूर्वसांसद डा.विजयकुमार सिंह, २०७१ मे तत्कालीन एमाले नेता शत्रुध्न महतो र २०७२ मे समाजसेवी पवन सिंहानीयाकेँ महामुर्खको उपाधि भेटल छल । २०७३ मा मधेश आन्दोलनक कारण कार्यक्रमके आयोजना नहि भऽ सकल छल ।
आइ होरी महोत्सव
मिथिला नाट्यकला परिषद (मिनाप) आने वर्ष जँका एहु वर्ष होरी महोत्सवके आयोजना करए जा रहल अछि । एहि अवसर पर मिनाप हरेक वर्ष होरी गायन प्रतियोगिताके आयोजना कएल करैत अछि । मिथिलाक पौराणिक होरी आ लोक संस्कृतिके जीवंत रखबाक उद्देश्यसँ मिनाप होरी महोत्सव तथा होरी गायन प्रतियोगिताके आयोजना करैत आएल अछि । मिनाप आई दुपहर १ बजेसँ जानकी मन्दिरके प्राङ्गणमे आयोजना कएने होरी गायन प्रतियोगितामे सप्तरीसँ सर्लाही धरिके होरी गायन टोली सहभागी भऽ रहल जनाओलगेल अछि । गायन प्रतियोगितामे उत्कृष्ट स्थान लाबएबला टोलीके मिनाप पुरस्कृत सेहो करैत आबि रहल अछि । तहिना मिनाप अन्य वर्ष जँका एहुबेर महामुर्ख सम्मेलनक आयोजना कएने अछि । सोमदिन दुपहरमे जानकी मन्दिर प्राङ्गणमे महामुर्ख सम्मेलनक आयोजना कएलगेल मिनाप जनओने अछि । एहि अवसर पर महामुर्ख सहित विभिन्न उपाधिसँ सम्मानित करबाक परम्परा रहल अछि ।


text:
कुमुदानन्द झा ‘प्रियवर’, चैनपुर (सहरसा)। अक्टुबर ११, २०१५. मैथिली जिन्दाबाद!!
आइ क्रान्तिभूमि सहरसाक आदर्श गाम मे ‘चैनपुर आइडोल’ वास्ते राखल गेल अडिसन संपन्न भेल। चैनपुर केर उच्च विद्यालय आ वरिष्ठ नागरिक क्लब मे अडिसन शो राखल गेल छल। चैनपुर २००५ मैट्रीक बैच केर युवा लोकनि एहि प्रतियोगिताक आयोजन कएने छलाह। एहि प्रतियोगिता मे कुल १४० प्रतियोगी भाग लेलनि जाहि मे सँ २१ प्रतियोगी केँ फाइनल शो हेतु चुनल गेल।
फाइनल १० नवम्बर केँ काली स्थान – चैनपुर मे आयोजित कैल जेबाक समाचार आयोजनकर्ता द्वारा प्राप्त भेल अछि। २१ प्रतियोगी जे फाइनल लेल चुनेला अछि, ताहि मे सँ कुल ३ उम्मीदवार केँ प्रथम, द्वितीय आ तृतीय पुरस्कार देल जायत। यैह ३ सफल प्रतियोगी केँ ए. आर. रहमान म्युजिकल इन्स्टीच्युट, चेन्नई मे गीत-संगीत केर दुनिया मे नीक कैरियर बनेबाक लेल प्रशिक्षित कैल जाएत।
ई कार्यक्रम ग्रामीण स्तर पर आ सेहो महिमंडल चैनपुर मे राष्ट्रीय कार्यक्रम केर पैटर्न पर कैल जेबाक भरपूर सराहना कैल जा रहल अछि। आजुक कार्यक्रम मे निर्णायक केर रूप मे प्रो. कृष्ण कान्त ठाकुर, प्रो. गौतम सिंह, प्रो. भारती सिंह, आर प्रो. अमरेन्द्र मिश्र छलाह जखन कि कार्यक्रम मे अतिथिक रूप मे लोकप्रिय मैथिली-मिथिला अभियानी अमित आनन्द तथा युवा अभियानी झा रूपेश केर गरिमामयी उपस्थिति छल। आयोजनकर्ता यूवासमूह मे उज्जवल ठाकुर मालिक, प्रकाश झा, नितिश कुमार आ समस्त ग्रामीण केर सहयोग सराहनीय रहल। एहि कार्यक्रम मे प्रतियोगी सब भिन्न-भिन्न गाम सँ उत्साहपूर्वक अपन नाम पंजियन करबैत भाग लेलनि आ सब कियो अडिसन मे अपन विलक्षण प्रतिभाक प्रदर्शन कएलनि। एहि तरहक कार्यक्रमक आयोजन सँ समूचा चैनपुर व आसपासक गाम मे खूब प्रशंसा कैल जा रहल अछि। दुनियाक बढैत डेग संग मिथिलाक आदर्श गाम केर बढैत डेग आ खासकय युवा मे प्रतिभाक खोजी केर चौतर्फा चर्चा चलि रहल अछि।


text:
11 जुलाई जन्मदिन विशेष :: पृथक मिथिला राज्यक स्वप्नद्रष्टा स्व. पं. ताराकांत झा
पं. श्री ताराकांत झा
पिता :- स्व. पं. आचार्य गयादत्त झा शास्त्री
माता :- स्व. भुवनेश्वरी देवी
मूल :- जजुआरे भडगाम
गोत्र :- शाण्डिल्य
मूल निवासी :- कोइलख —-> हरिपुर डीह टोल ——> शिवनगर ।
शिवनगर एलाह हिनक वृद्धपितामह श्री आत्माराम झा, जिनक विवाह शिवनगर गामक पं. दुर्गादत्त झाक कन्या सँ मूल परिवार हरिपुर पितामह जलधर झा ।
जन्म :- 11 जुलाई 1927 ई.
प्राथमिक शिक्षा :- शाहपुर सँ,
माध्यमिक शिक्षा :- योगियारा सँ
आ मैट्रिक राज स्कूल दरभंगा सँ,
इन्टर :- सी. एम. कालेज दरभंगा सँ ,
वाणिज्य स्नातक :- एच. डी. जैन कालेज आरा सँ ,
बी. एल. :- 1954 ई. में पटना ला कालेज सँ।
17 जनवरी 1952 ई. के पूर्णियाँ निवासी वरीय अधिवक्ता, कोलकता विश्वविद्यालय में मैथिलीक पठन-पाठन प्रारंभ करोनिहार स्व. ब्रजमोहन ठाकुर के पुत्री श्रीमती राजकुमारी देवी सँ विवाह।
तीन संतान 2 पुत्री, 1 पुत्र (मीरा, मीना आ कौशल)।।
1951 ई. में जनसंघक स्थापना संगहि संस्थापक सदस्य आ बिहार प्रदेशक महामंत्री ।
19 मार्च 1956 ई. के पटना उच्च न्यायालय में अधिवक्ता क रूप में निबंधित भेलाह।
2 जनवरी 1958 ई. सँ विधिवत वकालत पटना उच्च न्यायालय में प्रारंभ कयलनि।
दिसम्बर 1967 ई. में पटना उच्च न्यायालय द्वारा ‘अतिरिक्त जिला सत्र न्यायाधीश’ के रूप में मनोनीत भेला पदस्थापन दुमका में भेलनि, मुदा ई पद स्वीकार नहि कयलनि। वकालत पेशा में बिहार सरकार के Advocate General भेलाह। एहि कआल खण्ड में मिथिला मैथिलीक अग्रणी संस्था चेतना समिति के महासचिव आ अध्यक्ष पद के सुशोभित कयलनि । हिनके महासचिव कार्यकाल में चेतना समितिक एतिहासिक कार्यक्रम ‘मोइनुल हक स्टेडियम, राजेन्द्रनगर पटना में भेल छल जे अभूतपूर्व रहल (न भूतो न भविष्यति)।
1980 में भारतीय जनता पार्टी के प्रदेश उपाध्यक्ष ।
1982 ई. सँ 1998 ई. तक भारतीय जनता पार्टी के राष्ट्रीय कार्यकारिणी के सदस्य रहलाह।
1990 ई. में भारतीय जनता पार्टी के प्रदेश अध्यक्ष बनलाह।
22 जुलाई 1992 ई. के बिहार विधान परिषद के प्रथमबेर सदस्य बनलाह।
अगस्त 1993 ई. में पुन: प्रदेश अध्यक्ष निर्वाचित भेलाह। अपन अध्यक्षीय कार्यकाल में बिहार भाजपाक कार्यकारिणी क मधुबनी बैसार में प्रथम बेर कोनो राष्ट्रीय दल द्वारा मैथिली के संविधानक अष्टम अनुसूची में शामिल करबाक एतिहासिक प्रस्ताव पारित भेल, जहि आधार पर NDA सरकार द्वारा मैथिली के संविधान में सम्मिलित कयल गेल।
1995 ई. में मिथिलाक जागरण यात्राक प्रारंभ , मिथिलाक 1000 गामक पदयात्रा कयलनि आ मिथिला के नजदीक सँ जानय के अवसर भेटलनि। 20 नवंबर 1998 ई. के छह साल लेल भाजपा सँ निलंबन।
12 मई 2000 ई. के महामहिम राष्ट्रपति के 27 लाख हस्ताक्षर मैथिली के संविधानक अष्टम अनुसूची में सम्मिलित करबाक लेल समर्पित।
3 अगस्त 2000 ई. के जखन झारखंड, उत्तरांचल, आ छत्तीसगढ़ राज्यक गठन भय गेल तखन 4 अगस्त 2001 ई. के पटनाक माडबाड़ी आवासीय होस्टल में प्रेस कन्फ्रेंस कय मिथिला राज्यक विधिवत मांग कयलनि। “मिथिला राज्य अभियान” द्वारा पुन: मिथिला राज्य लेल रथयात्रा कयलनि।
दिसंबर 2003 ई. क भाजपा सँ निलंबन वापस।
22-23 दिसंबर 2003 ई. के संसदक दूनू सदन में संविधान सशोधन विधेयक पारित भेल आ मैथिली भाषा संविधान में स्थान पाओलक । ताराकांत जी एहि एतिहासिक क्षणक गवाह बनलाह, संसदक दर्शक दीर्घा में उपस्थित भय सम्पूर्ण कार्यवाही क अवलोकन कयलनि।
7 मई 2007 ई. के दोसर खेप विधान परिषदक पार्षद भेलाह।
आ 4 अगस्त 2009 ई. के विधान परिषद के सभापति बनि आसन ग्रहण कयलनि।
4 अगस्त 2009 ई. सँ 6 मई 2012 ई. तक विधान परिषदक सभापति पद के सुशोभित कयलनि।
17 जनवरी 2014 ई. के जनता दल युनाइटेड में सम्मिलित भय गेलाह। जनता दल(यू.) में सम्मिलित भेलाक पश्चात जनता दल(यू.) प्रदेश कार्यालय में मीडिया के सम्बोधित करैत बजलाह:- ” हम राष्ट्रीय स्वयंसेवक संघ (RSS) के स्वयंसेवक छी आ आजीवन रहब। श्री नरेन्द्र भाई मोदी के प्रधानमंत्रीक रुप में देखय चाहय छी आ श्री सुशील कुमार मोदी क चलते दु:खी मन सँ भाजपा छोड़लहुं अछि।” बस्तुत: भाजपा छोड़लाक पश्चात मानसिक आ शारीरिक रुप सँ कमजोर भय गेलाह जकर परिणाम स्वरुप 11मई 2014 ई. के पटनाक रुवन अस्पताल में दिन के 3 बजे लगभग महाप्रयाण कयलनि।


text:
पटना । स्पर्धा क आधार पर केश 2 बीडिंग क तहत चौसा, कजरा आ पीरपैंती मे थर्मल पावर स्टेशन स्थापित करबा लेल 20टा कंपनी रुचि देखेलक अछि। एहि मे टाटा, रिलायंस, एस्सार, एर्स्टलाईट, जिन्दल, लैम्को, वीडियोकान, एल एण्ड टी, सीईएससी, आदित्य बिरला ग्रुप आ अदानी जइसन पैघ फर्म सेहो बिड डाक्यूमेंट क खरीद केलक अछि।
एहि कंपनी क संग प्री वीड कान्फ्रेंस सेहो भेल अछि जाहि मे प्रधान सचिव अजय नायक, बिहार राज्य विद्युत बोर्ड क अध्यक्ष प्रभात कुमार राय आ सदस्य उत्पादन ललन प्रसाद आ बीपीआईसी क पदाधिकारी सब भाग लेलथि। प्रधान सचिव नायक आ बोर्ड क अध्यक्ष प्रस्तावक क शंका क निराकरण केलथि। ओ कहला जे बक्सर लेल शीध्र कोल लिंकेज उपलब्ध भ जाएत।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शनिवार, 21 जनवरी 2012
ओढ़ी चादर गरदेन मस्लंग,
ओढ़ी चादर गरदेन मस्लंग,
आ गप के बेरा उठालौ हमहूं
द क गोली पिसुवा भंग.
ज्ञानी छि नै ककरो स कम,
नै बुझी हम दोसरक ढंग,
हम बुधियरबा हमरा की कहब,
हमारा स काबिल अई आहा के संग?
सुनु सिर्फ जे हमही कही,
नै त क देब आहा के तंग,
आ दल बना क रखने छि हम,
करय लेल बस आहा स जंग.
आहा कोना करब जखन नै,
पार लागल कायल हमरा संग,
आ कोशिश करब त चिन्ह लिया जै,
हम बक्थोथर केहन दबंग.
नई किछु करब नई करा देब,
इ अईछ हमर अपन रंग,
आहा के आगा कोना बढ़ दी,
जिनगी बीतल नेता के संग.
रचना:- पंकज झा


text:
विशेष सम्पादकीय
सन्दर्भ नेपालक जनगणना २०७८ आ मैथिली भाषाक स्थिति पर सामाजिक चिन्तन
विदिते अछि जे नेपालदेश मे एहि वर्ष २०२१ (विक्रम संवत साल २०७८) मे जनगणना होमय जा रहल अछि। भाषिक पहिचान केर आधार पर नेपालदेश मे नेपाली भाषाक बाद दोसर सर्वाधिक बाजल जायवला भाषा मैथिली केर छैक। पिछला जनगणनाक तथ्यांक सेहो एहि बातक पुष्टि करैत छैक। नेपालक नव संघीय संरचना मे निर्धारित प्रदेश १, प्रदेश २ आ प्रदेश ३ मे सेहो मैथिली भाषाक स्थान प्रमुख छैक। प्रदेश २ केर त सब सँ बेसी बाजल जायवला भाषा मैथिली थिकैक आर ताहि आधार पर नव संविधानक प्रावधानक तहत मैथिली सरकारी कामकाजक भाषाक रूप मे स्वतः प्रोन्नति आ मान्यता प्राप्तिक अधिकार सेहो रखैत अछि, धरि एहि लेल राजनीतिक मानसिकता कतहु न कतहु कन्नी कटैत देखाइत छैक। यैह कारण छैक जे प्रदेश मे मधेशवादी राजनीतिक दल केर सरकार रहितो, प्रमुख विपक्षी दल मे नेपाल कम्युनिस्ट पार्टी आ नेपाली कांग्रेस केर प्रबल समर्थन रहितो, आन्तरिक रूप सँ मैथिली प्रति स्वीकार्यता स्वयं मधेशवादी दल – सत्तापक्ष मे नहि रहबाक चलते अनिर्णयक स्थिति विद्यमान छैक। मैथिली भाषा प्रति भिन्न-भिन्न तरहक शंका-आशंकाक स्थिति सेहो एहि राजनीतिक चिन्तक आ एतेक तक कि बहुसंख्यक समाज केँ अगुवाई करनिहार मैनजन-मुखियाक मन-मस्तिष्क मे घर बनौने देखा रहलैक अछि। आर, यैह मुख्य कारण छैक जे मैथिली नहि त प्रदेशक राजकाजक भाषाक रूप मे, नहिये शिक्षा पद्धति मे अनिवार्य विषय अथवा प्राथमिक शिक्षाक माध्यमक रूप मे, आइ दुरावस्थाक शिकार बनि गेल छैक। निरपेक्षता सँ देखला पर भाषा-साहित्यक स्थिति विश्वक कोनो विकसित भाषा सँ कमजोर बिल्कुल नहि छैक, बल्कि एतेक जिवन्त आ सक्रिय सृजनकर्म त बहुत कम्महि भाषा लेल होइत छैक जतेक कि मैथिली भाषा मे, मुदा राजनीतिक संरक्षण आ संघीय लोकतांत्रिक गणतंत्ररूपी नेपाल मे एकर जेना विकास हेबाक चाही से नहि भऽ रहलैक अछि। एकल भाषा-भेष सँ बहरेबाक मानसिकता शासकवर्गक त नहिये छैक, स्वयं अपनो भाषाभाषी मे जातिवादी पहिचानक राजनीति प्रबल आ हावी होयबाक चलते आ थोड़-बहुत वर्चस्ववादी एकाधिकारक लक्षण आइ धरि कायम रहबाक चलते मैथिली उपेक्षित आ नगण्य-लोपोन्मुख भाषा बनल देखाइत छैक। तखन, एकटा नीक बात ई जरूर छैक जे आजुक सामाजिक-राजनीतिक जाग्रत समाज मे एहि विषय पर चिन्तन सेहो अनवरत जारी छैक। जेना-जेना जनगणना नजदीक आबि रहल छैक, तेना-तेना चिन्तनक दायरा बढैत देखाइत अछि। देश-विदेश मे कार्यरत विभिन्न संस्था आ खास तौर पर अपन पहिचान प्रति सजग रहल व्यक्ति आ संस्था – हर स्तर पर एहि विन्दु पर चिन्तन निरन्तरता मे देखल जाइत छैक। ई संकेत करैत छैक जे शंका-आशंकाक स्थिति रहितो एक सजीव समाज जेकाँ एहि विषय पर चिन्ता-चिन्तन कयल जा रहलैक अछि। समाधान सेहो समयानुकूल निकलतैक ई निस्तुकी छैक।
अमेरिका मे कार्यरत एक चर्चित संस्था ‘एन्टा’ द्वारा निरन्तर मैथिली भाषा आ मिथिला संस्कृति आधारित काफी महत्वपूर्ण कार्यक्रम सब कयल जा रहल अछि। हालहि २३ जनवरी २०२१ केँ सम्पन्न एकटा अत्यन्त महत्वपूर्ण वेबिनार ‘मैथिली भाषाक वर्तमान स्थिति – नेपालक जनगणना २०७८’ विषय पर भाषा वैज्ञानिक तथा नेपाल प्रज्ञा प्रतिष्ठानक प्राज्ञ परिषद् सदस्य प्रा. डा. योगेन्द्र प्रसाद यादव एवं प्राज्ञ राम भरोस कापड़ि भ्रमर जेहेन दुइ अति-विशिष्ट विद्वानक संग समस्त नेपाल सँ काफी रास विज्ञ-विद्वान् सब तुरियाक अभियानी कार्यकर्ता सभक संग विहंगम चर्चा कयल गेल। मैथिली जिन्दाबाद पर अलग सँ प्रकाशित एक पूर्ण प्रतिवेदन मार्फत एहि कार्यक्रम मे कयल गेल विमर्शक सम्पूर्ण व्योरा प्रकाशित भेल छैक।
के सब छलाह, कि-कि बजलाह, कि सब समस्या, कि सब कमजोरी, कियैक अछि दुरावस्था, केना दूर होयत समस्या, जनगणना २०७८ लेल ठोस रूप सँ कि आ केना काज कयल जाय – हरेक विन्दु पर एतेक खुलिकय आ सुन्दर-सुन्दर तर्कक संग बातचीत होयब निश्चित एहि कार्यक्रम केँ सफल बनेलक। तखन विमर्शक बाद जमीनी अभियान मे कहिया आ केना परिणति पाओत ओ बात आ विचार – बस तेकर अछि इन्तजार।मैथिली जिन्दाबाद पर सविस्तार ई प्रतिवेदन पढू – समय लय केँ पढब, करीब ६५०० शब्दक आलेख छैक, साढे-तीन घंटाक चर्चा केँ संछेपीकरण करैत लिखलहुँ अछि। त्रुटि लेल क्षमाप्रार्थी छी। लेख एतय पढू – मैथिली भाषाक वर्तमान स्थिति – एन्टा वेबिनार
।
एहि चर्चा मे दरभंगा महाराजाक कार्यकाल सँ आरम्भ भेल आधुनिक मैथिली लेखन – महाराजहि केर उपक्रम ‘मिथिला मिहिर’ पत्रिकाक प्रकाशन मार्फत तय कयल गेल मानक – आर वर्तमान समय मे नेपालक मैथिलीभाषी केँ ओहि तरहक मानकक मैथिली सँ आपेकताक अभाव, फर्क बोली-शैली होयबाक आत्मानुभूति, पढय-लिखय मे कठिनाई, आधिकारिक गतिविधि व अवसर मे पहुँचक अभाव आ समग्र मे अपना केँ एहि मैथिली लेल अयोग्य मानि लेबाक आ फरक भाषिक पहिचान मे सम्मान तकबाक अवस्था – संस्थागत वा व्यक्तिगत आयोजन सब मे आभिजात्य शैलीक उपयोग-प्रयोग सँ सर्वहारा व जनसामान्य वर्गक लोक मे वितृष्णा आ स्वयं केँ ओहि सँ कटल-छँटल होयबाक अन्तर्भाव – माने जे सब समस्या पर खुलिकय विमर्श भेलैक। हालांकि विज्ञ-विशेषज्ञ आ भाषा विज्ञानक आधार पर ई स्पष्ट करितो जे हरेक भाषा केर अनेकों बोली (भाषिका) सब होइत छैक, शब्दकोश केर परिमार्जन हरेक स्तर पर सम्भव छैक, व्याकरणीय सिद्धान्तक वर्तमान स्वरूप मे आर बेसी सहजीकरण करैत एकर पठनीयता आ लेखनक सहज विस्तार सेहो सम्भव छैक – एहि सब विन्दु पर नीक सँ विचार सब राखल गेलैक। जनचेतना आ जनजागरण मार्फत भ्रम, शंका, आशंका आ तुच्छ-उच्च मनोभावक कारण कित्ता कटेबाक गलती सँ समाज केँ बचेबाक जरूरत पर सेहो समेकित अभियान चलेबाक सुझाव तक एहि विमर्श (वेबिनार) मे सोझाँ आयल अछि। ईमानदारी सँ एकरा धरातल पर उतारबाक जरूरत छैक। राजकुमार महतो समान अनुभवी संयोजक, राम भरोस कापड़ि भ्रमर समान मार्गदर्शक, स्वयं प्रा. डा. योगेन्द्र प्रसाद यादव समान निर्देशक-समन्वयक – आर अनेकों संस्थाक संस्था-प्रमुख लोकनिक एकजुटता मे – सभक समेकित सहयोग आ प्रयास सँ धरातल पर अभियान केँ उतरय मे आब बेसी समयो नहि लागत सेहो निश्चित अछि। तदनुसार, ई तय मानू जे मैथिली भाषाक संख्या पूर्व सँ बेसी होयत, कम त बिल्कुल नहि होयत। आर राज्य सेहो जल्दिये मैथिलीक यथार्थता सँ परिचित भऽ यथाशीघ्र राजकाजक भाषाक रूप मे, शिक्षा मे, लोकसेवा आयोगक परीक्षा मे, सरकारी विज्ञापन मे, संचारकर्म मे – हर स्थान पर मैथिली केँ यथोचित सम्मान देत। जाग्रत समाज अपन सब अधिकार सुनियोजित ढंग सँ हासिल कय लैत अछि, से मैथिली लेल जरूर पूर्ण होयत।
हरिः हरः!!


text:
जखन मिथिला मिहिर कए कहने छलाह अटल, संविधान में मैथिली होएत शामिल
आई सं बयालीस साल पहिने हमर पिता श्री पद्म नारायण झा विरंचि आ इंडिनय नेशन कए देवेंद्र पाठक (जे बाद मे अखबारक संपादक सेहो भेलाह) मिथिला मिहिर के लेल पटना में अटलजी के साक्षात्कार लेने छलखिन्ह। ओ साक्षात्कार ओहि समय सेहो न्यूज एजेंसीक माध्यम सं कयक जगह प्रकाशित भेल लेकिन मास धरि बादे आपातकाल के घोषणा भय गैलैक आ एकरा विशेष चर्चा नहि भेटि पेलैक। चर्चो होइक त वाजपेयी द्वारा मैथिली भाषा के अष्टम अनुसूची में देल गेल समर्थन सं बेसी नहि। वाजपेयीके एहि साक्षात्कार में विदेशनीति, कश्मीर समस्या, नेपाल, देशक अंदरूनी राजनीति, भारतीय कम्यूनिस्ट सभहक सोवियत कनेक्शन, अमेरिका, रूस, चीन इत्यादि विषय पर हुनक स्पष्ट दृष्टिकोण सामने अबैत अछि, जहि पर एखनो भारतीय जनता पार्टीके सरकार चलि रहल अछि आ ओहि नीति में निरंतरता आश्चर्यजनक छैक। श्री वाजपेयी द्वारा सन् 2003 में कोसी पुलके शिलान्यास के क्रम में मैथिली के अष्टम अनुसूची में शामिल करबाक घोषणा के पाछू मैथिली-अभियानी सभक आन्दोलन त छलहे, एहि साक्षात्कारक सेहो पैघ योगदान अछि जाहि में वाजपेयी अहि विषय पर सन् 1975 में अपन मंतव्य स्पष्ट कय चुकल छलाह। – सुशांत झा
रवि, 18 मई 1975, मिथिला मिहिर
वर्चस्वी नेता अटल बिहारी वाजपेयी संग विशेष अंतरंग वार्ता: श्री पद्मनारायण झा ‘विरंचि’/ श्री देवेंद्र पाठक
ओना विभिन्न दलक नेता-राजनेतालोकनि अपन-अपन दलक हितक दृष्टिसं जे सार्वजनिक सभा में भाषण दैत छथि किंवा प्रेस-वक्तव्य द्वारा अपन विचार प्रकट करैत छथि से प्रकारांतरसं सतही ओ प्रचार सामग्रीसं भिन्न नहि होइत अछि, किंतु भेंट वार्ताक माध्यमसं आ प्रश्नोत्तरक क्रम में जे विषय वस्तु प्रकट होइत अछि से निश्चिय ओहिसं भिन्न होइत अछि। कारण, प्रश्नकर्ताक सजगता, उत्तर देनिहारकें तर्कक निर्रथक जाल छिड़ियाय कS पड़ाय नहि दैत छनि। आ तें जे गप्प ओ प्रत्यक्षत: स्पष्ट नहि करS चाहैत छथि, प्रकारान्तरसं हुनकासं कहाइये जाइत छनि। भेंटवार्ताक एहि विशिष्टताक कारण एम्हर ‘मिथिला मिहिर’क दिससं विशेष भेंटवार्ताक आयोजन कयल गेल अछि जकर ई एक विशिष्ट कड़ी थीक। मैथिली सहित देश-विदेशक समस्या पर श्री अटल बिहारी वाजपेयी केहेन विचार रखैत छथि, से पहिले पहिल प्रत्यक्ष वार्ताक रूप में मैथिलीक पाठकत समश्र राखल जा रहल अछि। – सम्पादक
“मैथिली भाषाक के संविधानक अष्टम अनुसूची में अविलम्ब स्थान भेटवाक चाही “- ई उक्ति अछि जनसंघक वर्चस्वी नेता श्री अटल बिहारी वाजपेयीक, जे मिथिला मिहिर के देल गेल एक विशेष भेंटवार्ता में ओ कहलनि अछि।
वाजयेपी जीसं भेंट करवाक हमरालोकनिक प्रमुख उद्येश्य मैथिली भाषाक संबंध में हुनक आ हुनका दलक दृष्टिकोण सं परिचित होयब तथा ओकरा प्रेरिक-प्रभावित करब छल। मैथिलीक प्रसंग सन् 67क संविद सरकारक समय जनसंघ दवारा उर्दूक स्थानपर मैथिलीकें बिहारक द्वितीय राजभाषाक रूप में समर्थनक गप्प उठिते श्री वाजपेयी हुलसि कS बजलाह- “तें की, हमर दल उर्दूके काटबाक उद्येश्य-सं मैथिलीके समर्थन कयने छल?” एक क्षण चुप रहि ओ पुन: बजलाह-मैथिली के समर्थन हमरा लोकनि मैथिलीक क्षमता, एकर विशिष्ट गरिमा आ मिथिलांचलक प्राचीन सांस्कृतिक आधारपर कयने रही। मैथिलीक प्रति जनसंघक समर्थन कोनो अन्य भाषाके प्रति ईर्ष्या अथवा आकोषसं प्रभावित नहि छल।” तहिना सिंधीक मान्यताक प्रश्नपर चर्चा उठैत ओ बजलाह- “मैथिली निश्चित रूपसं सिंधीसं श्रेष्ठ साहित्यक संरक्षक अछि तथा ई भाषा एक गोट व्यापक क्षेत्रक अभिव्यक्तिक माध्यम अछि, जखन कि सिन्धी कोनो क्षेत्र-विशेषक अधिकारिणी नहि रहल। – अहांलोकनि अहि बातकें नोट करू जे मैथिलीकें अविलंब संविधानक अष्टम अनुसूची में स्थान भेंटवाक चाही, ई हमर मांग अछि, हमरा दलक मांग अछि। “
मैं कहां कहता हूं कि मैथिली, हिंदी है। मैथिली, मैथिली है। जनसंघ, मैथिली का समर्थन उसकी क्षमता और विशिष्ट गरिमा के कारण करता है। मैथिली, सिन्धी से श्रेष्ठ साहित्य की संरक्षिका है। भारतीय संविधान में अविलंब मैथिली को सम्मिलित किया जाना चाहिए। – श्री अटल बिहारी वाजपेयी
राष्ट्रीय नेताक सानिध्य
श्री अटल बिहारी वाजपेयी जनसंघक सर्वोच्च नेता नहि, अपितु जानल-मानल राष्ट्रीय नेता के रूप में सेहो ख्याति अर्जित कयने छथि। तें गत सात मईक अपराह्न साढ़े तीन बजेसं संध्या पांच बजे धरिक समय हुनका सानिध्यसं हमरालोकनिक हेतु अविस्मरणीय बनि गेल अछि। स्थानीय अधिवक्ता श्री विष्णुदेव बाबूक ओहि ठाम ओ माथ दर्दक स्थिति में विश्राम करैत छलाह आ तत्काले बाद हुनका गांधी मैदानक सार्वजनिक सभामें भाषण करबाक हेतु जयबाक छलनि । मुदा, ‘मिथिला-मिहिर’क नाम सुनिते ओ तत्क्षण बहरयलाह आ चिर-परिचित जकां हमरासभक स्वागत कयलनि। मैथिलीक प्रति हुनक आवेश कोनो तरहे नुकायल नहि रहल ।
‘मिथिला मिहिर’क प्रति के स्वीकारैत ओ तत्क्षण बजलाह- “वाह! बहुत बढ़िया पत्रिका अछि। नाम त हमरा पहिनेसं सूनल छल । ” ओ पुन: भीतरक पन्ना उनटबैत आ भिन्न-भिन्न शीर्षकसभकें पढ़बाक प्रयास करैत, यथा: ” मुख्यमंत्री डॉ मिश्रसं विशेष भेंट-वार्ता’ ‘सूतर छी आ ब्याह होइत अछि ‘ तथा ‘तीन गोट कविता'(मिहिर: 27 अप्रैल) मुस्कुराइत बजलाह- “मैथिली हमरा बुझवा में दिक्कति भS रहल अछि, ओना किछु-किछु बुझि जाइत छी।” एकरा उत्तरमें जखन ई कहलियनि जे मैथिली, मैथिली थीक…तं ओ तत्काल ठहक्का लगबैत बजलाह- “हम कहां कहैत छी जे मैथिली हिंदी थीक। वस्तुत: मैथिली, मैथिली थीक।”
राष्ट्रीय प्रश्न: असहमतिक स्वर
जनसंघक सर्वोच्च सूत्रधारसं जाहि आत्मीय वातावरणमें हमरालोकनिक गप्प भS रहल छल ओ राष्ट्रीय प्रश्नसभपर हुनक दृष्टिकोण आ विचार जनवाक एक गोट विशिष्ट अवसर छल । ओ छोट आ पैघ, सब तरहक निश्छल मुस्कराहटि आ आत्मीयताक संग उत्तर देलनि आ किछु प्रश्न एहनो छल जकर उत्तरक क्रममें ओ प्रश्न सेहो ठाढ़ कय देलनि। एहि प्रश्नक उत्तरमें जे जनसंघक घोषित सिद्धांत तं प्रारंभेसं प्रत्येक तरहक अराजकता आ राष्ट्रिय संपत्तिक क्षतिक विरोध में ठाढ़ होयबाक रहलैक अछि, तखन फेर वर्तमान आन्दोलनक समर्थन करबाक पाछां की औचित्य अछि, श्री वाजपेयी बजलाह- “अहां ठीक कहि रहल छी । जनसंघ कथमपि कोनो एहन आन्दोलनक समर्थन नहि कS सकैत अछि जाहिसं राष्ट्रिय संपत्तिक क्षति अथवा अराजकता पसरबाक संभावना होइक ! हम गत वर्ष आन्दोलनक प्रारंभेमें पटनामें अहि तरहक चेतौनी सेहो देने रही । मुदा, अहि आन्दोलनक हमरा दल द्वारा समर्थनक औचित्य पर अहांके ई विचार करबाक चाही, जे हिंसा आ अराजकताक प्रादुर्भाव अहि आन्दोलनक कारणे भS रहल अछि अथवा आन्दोलनकें मटियामेट करबाक हेतु एकर विकास भS रहल अछि ? जतय धरि बिहार आन्दोलनक प्रश्न अछि, जनसंघ एकर शांतिपूर्ण चरित्र आ राष्ट्रिय उद्येश्यक कारणसं समर्थन कS रहल अछि।”
हमरालोकनि जनसंघ-नेतासं देशक आन्तरिक समस्यासं संबंधित भिन्न-भिन्न तरहक प्रश्न कयलियनि।
प्रश्न: प्रतिपक्षी दलक बीच जखन चुनावो लडवाक प्रश्न पर सहमति नहि रहैत अछि, तखन की अपने ई आशा रखने छी जे चुनावक बाद सरकार चलयबाक प्रश्नपर एकमत होयत?
उत्तर: (हंसी) एकताक अभाव में सरकार केहन ? सरकार संघटित करबाक हेतु सत्तारूढ़ दल कए पराजित करS पड़त, आ ताहि हेतु एकता चाही । सिद्धांतरूप में अहांके कथन सं हमरा कनेको विरोध नहि अछि, मुदा जहां तक कांग्रेसक पराजय आ प्रतिपक्षी दलक एकताक प्रश्न छैक, ओहि संबंध में ई स्मरण राखू जे राजनीतिक दलक आ एकता आ संघर्षक उत्पत्ति ऐतिहासिक परिस्थितिक कारणे होइत छैक ।
प्रश्न: अग्रिम चुनाव में अपनेक दल मार्क्सबादी कम्युनिस्ट पार्टींस चुनाव-समझौता कS सकैत अछि?
उत्तर : मार्क्सबादी सं जनसंघक चुनाव समझौताक कोनो प्रश्ने नहि उठैत अछि।
प्रश्न: सोशलिस्ट पार्टी आ मार्क्सबादी दल आदिक ‘वामपंथी जनतांत्रिक मोर्चा’ जं पुन: सक्रिय भS जाय, तं की एहन स्थिति में जनसंघ, सोशलिस्ट पार्टींस सेहो समझौता तोड़ि लेत ?
उत्तर: नहि । सोशलिस्ट पार्टीसं हमर चुनाव समझौता कोनो स्थिति में भS सकैत अछि । ओना हम ओकरा सुझाव देबैक जे ओ सीपीएम सं फराक हटि जाय ।
प्रश्न: राजनीतिक दलSक बाढ़िक सम्बन्ध में अपनेके की विचार अछि ? वर्तमान व्यवस्था में कोन-कोन दलक औचित्य भS सकैत छैक ?
उत्तर : औचित्यक में हम नहि कहब, तखन एतबा निश्चित जे दलक संख्या में कमी होयबाक चाही । वर्तमान आन्दोलनक प्रभाव राजनीतिक दलक संख्या-वृद्धि पर निश्चित रूपसं पड़त ।
प्रश्न: की निर्दलीय जनतंत्र आ ‘जनता’ उम्मीदवारक अवधारणा में कोनो तरहक साम्य अछि ?
उत्तर : ‘जनता’ उम्मीदवारक अवधारणा वस्तुत: निर्दलीय परिवेशसं बेसी सर्वदलीय सहमतिके प्रकट करैत अछि तथा राजनीतिक दलक सत्ता-लोभकें जनताक गंगा-यमुना मे विसर्जित करबाक प्रयत्न करैत अछि । जखन कि ‘निर्दलीय जनतंत्र’ क अवधारणा एक गोट राजनीतिक दर्शन थीक जे संविधान आ लोकतंत्र क हस्तक्षेप, धमकी आ दबाव सं मुक्त रखबाक हेतु श्री जयप्रकाश नारायण द्वारा प्रस्तुत कयल गेल अछि । मुदा, अहि निर्दलीय जनतंत्र के स्थापित करबाक हेतु सेहो एक गोट मजबूत दल चाही ।
(ई कहि वाजपेयी हंसि उठलाह, प्राय: तात्पर्य छलनि जे अहि आन्दोलन में जनसंघे मात्र एहन दल अछि जे जयप्रकाशजीक निर्दलीय जनतंत्रक स्थापनाक क्षमता रखैत अछि।)
प्रश्न: सत्तारूढ दलपर अपनेलोकनिक आरोप अछि जे ओ अलोकतांत्रिक आचरण कS रहल अछि-जखन कि प्रतिपक्ष कए अपन बात कहबाक सब तरहक सुविधा एखनो प्राप्त छैक ?
उत्तर : राजनीतिक दलक संग लोकतंत्र में सत्तारूढ़ दलके जाहि तरहक व्यवहार करबाक चाहिएक से आइ कोनो रूप में नहि भ रहल अछि । आइ देश में राजनीतिक हत्याक बाढ़ि आबि चुकल अछि-जहल मे राजनीतिक बंदी सभ भिन्न-भिन्न बहान्नासं गोलीसं उड़ाओल जाइत अछि । प्रदर्शन आ जुलूसपर एक सय चौआलीस लगा देल जाइत अछि । श्री जयप्रकाश जीक भाषणकें आकाशवाणी पूरा ‘ब्लैकआउट’ कS दैत अछि । अहि तरहें सरकारक लोकतंत्र-विरोधी आचरणक कतेक प्रमाण गनाऊ ?
प्रश्न: कांग्रेसक वर्तमान नेतृत्वक प्रति अपनेक की विश्लेषण अछि?
उत्तर : कांग्रेसक वर्तमान नेतृत्व अधिनायकवादक रस्तापर जा रहल अछि । पण्डित जवाहरलाल नेहरू संसदक प्रति सर्वाधिक जागरूक रहैत छलाह, जखन कि श्रीमती गांधी उपेक्षापूर्ण दृष्टिकोण रखैत छथि-विरोधी दलक प्रति अत्यधिक असहिष्णु छथि ।
संगहि, वर्तमान नेतृत्व कम्युनिस्ट पार्टीक पक्षधर सेहो अछि तथा एहि तथ्य के ओ सोवियत-भारत मैत्री सं झंपवाक कुचेष्टा करैत अछि । जखन कि सोवियत मैत्री आ भारतीय कम्युनिस्ट पार्टी दुनू दू वस्तु थीक । कांग्रेस-विभाजनक समय कम्युनिस्ट मित्रताक रहस्य बुझवामें अबितो छल-मुदा आइ अहि गठबंधनक की औचित्य अछि से नहि जानि !
एकर अतिरिक्त वर्तमान नेतृत्व एक एहन राजनीतिक दलक कार्यकलापकें प्रतिबिम्बित क रहल अछि जे नंबर दू के पाइपर पलि रहल अछि तथा भीतर आ बाहरसं चारित्रिक संकटक सामना कS रहल अछि… । दलेक भीतर सभके सभ चोर कहैत छैक ।
प्रश्न: आगामी लोकसभा चुनावमें ‘जनता उम्मीदवार’क विजयक बाद की अपने संविधानसभाक पुनर्संघटनक संभावना देखि रहल छी ?
उत्तर : कोनो कार्यक पाछां ओकर औचित्यपर विचार करS पड़त । हमरा विचारसं गत छब्बीस वर्षक अभ्यंतर संविधानकें लागू करबामें कोन-कोन त्रुटि रहल अछि, तकर जांच-पड़ताल होयबाक चाही । सत्ताक विकेंद्रीकरण, केंद्र-राज्य संबंध, राज्यक आर्थिक क्षमता आ ओकर स्रोत, नागरिकक मूल अधिकार आदि समस्या कए दृष्टिमें रखैत संविधानपर आयोगक गठन अवश्य होयबाक चाही । अहि आयोगक अनुशंसाक बादे संबिधानसभाक पुनर्संघटनक मांग उठाओल जा सकैत अछि।
प्रश्न: लोकसभा आ विधानसभा सं प्रतिनिधिकें वापस बजाओल जाय, एहि प्रसंग अपनेके की मन्तव्य अछि?
उत्तर : सिद्धांतत: हम सहमत छी । मुदा, अहि नागरिक अधिकारक उपयोग कोन संस्थाक माध्यमसं, कोन तरहक परिस्थितिमें तथा कोन प्रक्रियाक अंतर्गत कयल जाय, से गंभीर विचारणीय विषय । ओना हारलाहा उम्मीदवार सभ मतदानक तत्काले बादसं हस्ताक्षर अभियान चालू कS देत आ फेर विजेता व्यक्तिके लेल मोश्किल भS जयतैक । हं, तुलमोहनक राम सनक प्रतिनिधिकें कोनो परिस्थिति में अवश्ये बजा लेबाक चाही। (हंसी)
प्रश्न: कलकत्ता में जयप्रकाशजीपर लाठी प्रहार आ मोरारजी भाइक अनशन पर प्रतिपक्षक अनुकूल प्रतिक्रिया व्यक्त क की श्री शेख अब्दुल्ला पुन: नव भूमिकाक संकेत दS रहल छथि?
उत्तर : शेख अब्दुल्ला जिनगीक व्यापक अनुभव प्राप्त कS चुकल छथि आ सत्ता सं संघर्षक स्थिति में रहल छथि । आइ ओ पुन मुख्य राष्ट्रीय धाराक संग छथि, जकर सत्तारूढ दल आ प्रतिपक्ष भिन्न-भिन्न कछेड़ अछि । ओ अपन विचारक आधार पर कोनो पक्ष ग्रहण कS सकैत छथि । ओनास हालक हुनक वक्तव्य सभ हुनक नब भूमिकासं बेसी हुनक सुदृढ़ चरित्रक परिचय दैत अछि।
प्रश्न: बंग्लादेशक अभ्युदयक बाद श्री शेख अब्दुल्लाक संग दिल्ली में अपनेक जे गुप्त वार्ता भेल छल, तकर बाद सं हुनक दृष्टिकोण मे की कोनो उल्लेखनीय अयलनि अछि ?
उत्तर : जहिया शेखक संग हमर पहिल वार्ता भेल छल ओहि समय में हुनक दृष्टिकोण छलनि पाकिस्तान सं शांति बनाओल रखबाक तथा झंझट सोझरयबाक हेतु जं पाक अधिकृत कश्मीर दS देव पड़य तं से पाकिस्तान के दS देल जाय । संगहि भारतक अभिन्न अंग रहितो कश्मीरक द्वार पाकिस्तानी पर्यटक सभक हेतु खोलि देल जाय । शेखक विचार ईहो छलनि जे श्रीनगर-रावलपिंडी सड़क मार्ग कए चालू राखल जाय, अहि हेतु जे बरफक समय मे श्रीनगर-जम्मू मार्ग अवरुद्ध भ जाइ छैक आ कश्मीर कए व्यापार मे घाटा उठबS पड़ैत छैक। कखनोकाल तं श्रीनगर मे नोन भेटव सेहो कठिनाह भS जाइत छैक ।…मुदा जहांधरि एखुनका गप्प अछि, त भारत सरकार पाक-अधिकृत कश्मीर कए दखलिअयबाक प्रयास करय तं शेख निश्चिते रूप सं ओहि में सहायक होयताह।
समहतिक क्षेत्र
एकरा संगे किछु क्षेत्र एहनो अछि, जाहि ठाम वर्तमान व्यवस्था आ ओकरा दृष्टोकोण सं श्री वाजपेयी प्राय: सहमत जकां बुझयलाह । ई क्षेत्र थीक, भारत सरकारक विदेशनीतिक । ओना, किछुए दिन पूर्व चीनी दूतावास पर कांग्रेसी सांसद शशिभूषणक नेतृत्व मे भेल प्रदर्शन पर ओ तीव्र प्रतिक्रिया व्यक्त करैत कहलैन- “चीनी दूतावास पर कांग्रेसी सांसद शशिभूषण द्वारा प्रदर्शनक नेतृत्वक की अर्थ होइत अछि ? अन्ततोगत्वा, अहि मे की रहस्य भS सकैत अछि जे एतेक दिनका बाद कांग्रेसी लोकनि कए तिब्बतक स्वतंत्रताक स्मरण अयलनि अछि ? हम, जयप्रकाशजी, डॉ लोहिया आ कृपलाणीजी आदि तिब्बतक प्रश्न कए उठौने रही तं हमरालोकनिके प्रतिक्रियावादी कहलगेल छल, फेर आइएहि “प्रगतिशील” सभ कए तिब्बतक प्रति सहानुभूति किएक जगलनि ? की, कतहु सोवियत संघक संकेत पर चीनक संग ‘दू-दू हाथ’ करबाक तैयारी भारत सरकार तं नहि कS रहल अछि?
एकर अतिरिक्त वाजपेयीजी सं हम निम्नलिखित प्रश्न कयलयन्हि।
प्रश्न: की अपने भारत सरकारक नेपाल-सम्बन्धी नीतिसं सहमत छी?
उत्तर : सहमति-असहमतिक कोनो विशेष बात नहि अछि । मूल बात ई अछि जे नेपाल एकटा पैघ देशक एहन छोट पड़ोसिया थीक, जकरा दोसर दीस सेहो एकटा पैघ राष्ट्र छैक । एहना स्थिति में नेपालक शंकालु आ चतुर भS जायव स्वभाविक । तखन, एतवा धरि निश्चित जे नेपाल आ भारतक जनता कोनो स्थिति मे एहि दुनू देशके एक-दोसराके विपरीत नहि जाय देतैक ।
प्रश्न: अमेरिका एखनो धरि अपनाकें विश्व लोकतंत्रक रक्षक बुझि रहल अछि । एहि संबंध में अपनेकें की विचार अछि?
उत्तर : अमेरिकाक भीतर मे लोकतंत्र अवश्य छैक, मुदा बाहर मे अधिनायकवाद छैक । हम लोकतंत्रक रक्षाक नामपर अमेरिकाक सैनिक अड्डा आ उपनिवेशवादी नीतिक घोर विरोधी छी ।
प्रश्न: सोवियत संघक विदेशनीतिक प्रति अपनेक की विश्लेषण अछि?
उत्तर : हम सोवियत संघसं मित्रता आ सक्रिय सहयोगक प्रशंसक छी। मुदा, आब अमेरिका-रूस के अतिरिक्त चीनक विश्वशक्तिके रूप में पादुर्भावसं सोवियतसंघक नीति में क्रमिक परिवर्तन आबि रहल छैक आ ओ अमेरिकाक संग मीलिकS क्रमश: संसारके अपन प्रभावमें बंटवाक नव तैयारी कय रहल अछि। मध्य-पूर्व एशिया आ भारतक संबंध में अहि तरहक प्रच्छन्न सहमतिक नीतिक एक तरहें जन्म भय चुकल अछि। एकर परिणाम ई होयत जे विकासशील देश सेहो अपन नव भूमिकाक निर्धारण करत।
प्रश्न: वियतनाम युद्धक समाप्ति पर अपनेके की प्रतिक्रिया अछि? की दुनू वियतनामक एकीकरण तत्काल संभव छैक?
उत्तर : वियतनाम युद्ध में राष्ट्रवादी तत्वक विजय भेल अछि। ओना ई बात निश्चित जे एहि राष्ट्रीय संघर्ष में कम्यूनिस्ट तत्वक महत्वपूर्ण योगदान छलैक। तथापि, वियतनामक लोक कोनो विदेशी सेनाकें अपना धरतीपर सहायतार्थ उतरबाक आमंत्रण नहि देलक। जहांधरि एकीरकरणक प्रश्न छैक, ओहि संबंध में कोनो तरहक भविष्यवाणी नहि कयल जा सकैत अछि। ओना, हम चाहव जे चुनावक माध्यमसं जं सरकारक गठन होइक तं वियतनामक अधिकांश आंतरिक समस्याकें सोझरयबामें सहायता भेटतैक।
गति में काव्य
श्री वाजपेयी जें कि जिनगीक प्रारंभ में कवि रहल छलाह तें हेतु हुनकासं ई पूछब स्वभाविक छल जे आब अपने कविता लिखब कियेक छोड़ि देने छी। एहि प्रश्नक उत्तर में वाजपेयीजी बजलाह- “हं, पहिने हम कविता लिखैत रही, मुदा आब छोड़ि देने छी। आब त हमरा गतिए में काव्य बाजि रहल अछि।” किछु क्षण मौन रहि ओ पुन: कहलनि- “सक्रिय राजनीति आ कवितामें बड़ विरोध छैक। कविताक हेतु समय आ एकाग्रता चाही, जे हमरा नहि भेटि पबैत अछि।”
हमरालोकनिक मित्र तथा प्रभावी मैथिली-साहित्यकार श्री मार्कंडेय प्रवासीजी तत्क्षण प्रश्न कयलथिन- “एहि बात पर जं कवि लोकनि अपनेके घेराव करथि तखन?”
-“हम हुनकालोकनिकें कविता सुनब लगवनि”, वाजपेयीजीक उत्तर छल।
नव कविताक संबंध में श्रीवाजपेयीक कहब छलन्हि-“नव कविता हम पढ़ैत छी आ ओ हमरा नीक लगैत अछि। नव कविता में युगक समस्या और ताहू सं अधिक ओकर विभिषिकाक दर्शन होइत अछि।”
वाजपेयीजी अविवाहित छथि, तें एहि संबंध में ककरो जिज्ञासा होयब स्वभाविक। जखन हुनका सं ई पुछलयन्हि जे देश-सेवा करबाक हेतु की पारिवारिक दायित्वसं मुक्त रहबाक स्थिति अधिक आदर्शमूलक अछि, तं वाजपेयी कतेक गंभीर होइत बजलाह- “देश-सेवा करबाक हेतु पारिवारिक दायित्वसं मुक्त रहब एकगोट सुविधाजनकक स्थिति भS सकैत अछि, कारण एहिसं काज करबाक हेतु अधिक समय भेटैत छैक तथा व्यक्तिके सामान्यत: स्वार्थसं पृथक रहबाक अवसर प्राप्त होइत छैक। मुदा, हमरालोकनिसं(अर्थात अविवाहित नेता लोकनिसं) श्रेष्ठ ओ लोकनि छथि जे पारिवारिक दायित्वक वहन करैत देश आ दलक सेवा करैत छथि।”
अन्त में चलबाक समय श्री वाजपेयी अपन शिष्टता आ विनोदक आत्मीय स्वर में कहने बिना नहि रहलाह-“देखब, भगवन! नोन-मेरचाई उक्ति में नहि लगबैत जायब।” जहिना जे कहलहुं अछि,तकरा तहिना छापब। ई कहि ओ पुन: मुक्त कंठ सं हंसि पड़लाह।


text:
कंटीरबा आ कंटीरबी माँ बापक लेल दुनू आँखिक पुतली
एकटा अछि हीरा त' दोसर मोती भेल दुनू आँखिक पुतली
बौआ खेलय गेल गेंद कब्बडी बुच्ची खेलय कनिआ-पुतरा
डाँर में घुघरू पैर पाजेब बाजि गेल दुनू आँखिक पुतली
ठुमैक चलै अछि बौआ ललन छ्मैक चलै बुच्ची लालपरी
जुडबै छाती माँ के बापक ओ शान भेल दुनू आँखिक पुतली
बौआ खेलक खोआ मिश्री बुच्ची खेलक करकर कचरी माछ
फरिछ बाजै बुच्ची बौआ त' तोतला गेल दुनू आँखिक पुतली
रूबी लेल दुनू गौरब छै बौआ राजाबाबू बुच्ची छै लालपरी
बनि जए ओ कोनो हाकिम माँ बाप लेल दुनू आँखिक पुतली
वर्ण-२३
रुबी झा


text:
किसलय कृष्ण, सहरसा। अगस्त १८, २०१५. मैथिली जिन्दाबाद!!
आइ सहरसा मे प्रधानमंत्री नरेन्द्र मोदीक आगमन सँ माहौल पूर्णरूपेण मिथिलामय बनि गेल छल। एक दिस प्रधानमंत्रीक स्वागत सत्कार लेल मिथिला प्रसिद्ध अतिथि-सत्कार तऽ दोसर दिस प्रधानमंत्री द्वारा हुनका देखलय लेल उमड़ल अपार जनसमुदाय केँ अभिवादनशीलता प्रदर्शन मे प्रयुक्त मैथिलीक किछु पाँति – सौंसे माहौल केँ मिथिला-मैथिलीक ओज सँ भरि देलक।
आइ फेसबुक पर सेहो चौतरफा प्रधानमंत्रीक पाग आ मालाक संग मिथिलाक प्रसिद्ध चित्रकला सहित लगायल दोपटाक संग तस्वीर आ ताहि पर मैथिल भाइ-बहिना द्वारा आत्मगौरव सँ भरल टिप्पणी देखय योग्य अछि। एतय एहने किछु चुनित प्रतिक्रिया केँ समेटल जा रहल अछि।
बोकारो सँ, सुनील मोहन ठाकुर लिखैत छथि:
पाग माँथ पर सम्हारब सभक वशक बात नै ~~~~ अबु धाबी में इतिहास रचलाक उपरांत मिथिला में नरेन् भाई मोदी ~~~~ नमो नमो कि~~~~~ जय हो ।
दिल्ली सँ संजय नागदह लिखैत छथि:
मेरे प्यारे मित्रो सारे दुनिया को बताओ की आदरणीय प्रधान मंत्री मोदी जी के सर पर क्या है ? मिथिला की……………………
कोलकाता सँ रूपेश त्योंथ लिखैत छथि:
मध्य प्रदेश मे एहिना एक चुनावी सभा मे अटल बिहारी अपेक्षित रिजल्ट भेने पृथक राज्यक भेंट छत्तीसगढ़ी सभ कें देबाक बात केलनि. लोक भोट देलकनि मुदा अपेक्षा सं कम. राज्य चुनाव मे जीतलाक बाद अटलजी अपन बात पूरा केलनि. ककरो आस नै छलै जे छत्तीसगढ़ प्रान्त बनतैक. आंगुर पर गिनल किछु आंदोलनी आ सुतल चेतनावला क्षेत्रक लोक कें अपन पहिचान आ मान भेटि गेलै. अटल डटल रहैत छलाह. मोदी त’ एहि कन्फ्यूजन मे छथि जे दड़िभंगो मे मिथिला, सहरसो मे मिथिला आ मुजफ्फरोपुर मे मिथिला? ई मिथिला कतए छै हउ…?
मैथिलीक वरेण्य रचनाकार मणिपद्म कहने छथि जे…..
सय सय गंगाजल सँ धोने नहि छुटय इतिहासक दाग……
एक बेर भू लुण्ठित भेने फेर चढ़य नहि माथा पाग………..
आस अछि जे मोदी जी एहि पागक मर्यादाकेँ मोन रखताह!!


text:
जन्म दिनमे विपन्न परिवारहे खाद्य तथा स्वास्थ्य सामग्री प्रदान
पहुरा समाचारदाता
धनगढी,११ कुवाँर । युगअस्त्र दैनिन धनगढीके प्रकाशक तथा वातावरण संरक्षणकर्मी वीरेन्द्र बहादुर रावल अपन जलम दिनके अवसरमे कैलालीके खुटिया खोला किनारमे गिट्टी फोरके गुजारा करटी आइल विपन्न परिवारहुकनहे खाद्य तथा स्वास्थ्य सामग्री प्रदान करले बाटै ।
जलमदिनके अवसर पारके मनै आजभोली फजुलके खर्च कैना ओ केक काटके संघरीयासंग रहरंगी कैना परम्पराहे अन्त्य कैना सोचके साथ जन्मदिनहे खुटिया खोलामे रहल विपन्न महिला, बालबालिका ओ बृद्धबृद्धाके माझ मनाइल बटैलै ।
तामझाम ओ तडकभडक करके जलम दिन मनाके लाखौं रुपैया खर्च कैना परम्पराके अन्त्य कैना ओ लोकतन्त्रमे विपन्न समुदाय भोगे परटी रहल समस्याप्रति सरकारके ध्यानाकर्षण कैना उद्देश्यके साथ मजदुरहुकनके ठेन जन्म दिवस मनाइल बाट पत्रकार रावल बटैलै ।
जन्मदिनके अवसरमे खुटिया खोलामे विना मास्क, स्वास्थ्य सामग्रीके प्रयोग नइकरके गिटट्ी फोरटी रहल महिला बालबालिका तथा बृद्धबृद्धाहुकनहे स्वास्थ्य चेतना बँरटी खोला किनारमे गिगट्ी फोरटी रहल ६० जनहनहे मास्क, साबृुन, भुजा, चाउँचाउ ओ लुगा धुइना सरफ लगायतके सामग्री वितरण करल पत्रकार रावल बटैलै ।
यी आघेक बर्षमेफे मुक्त कमैया, बादी बालबालिका, सुकुम्बासी क्षेत्रके अतिविपन्न ओ अपाङगता रहल परिवारहे फे राहत सामग्री प्रदान करल उहाँ बटैलै । पछिल्का समयमे विकृतिके रुपमे मनैटी आइल जन्म दिनहे मानव सेवामे सर्मपित करटी रचनात्मक बनाके लैजाई पर्ना सोचके साथ विपन्न वर्गके माझमे जन्मदिन मनाइल उहाँ जनैलै ।


text:
कस्तुरी मृग
कस्तुरी मृग सम-खुर युक्त खुरदार स्तनधारिसभक एक समूह छी । ई मोशिडे परिवारक प्राणी छी । कस्तुरी मृगसभक चारि प्रजातिसभ पाओल जाइत अछि, जे सभ आपसमे बहुत समान अछि । कस्तुरी मृग, सामान्य मृग सँ अधिक आदिम अछि ।
परिचय[सम्पादन करी]
कस्तुरी मृग नामक पशु मृगसभक अङ्ग्युलेटा कुल (शफि कुल, खुरवाला जन्तुसभक कुल) क मस्कस मस्किफरस नामक प्रजातिक जुगाली करैवाला शृङ्गरहित चौपाया छी । प्राय: हिमालय पर्वतके २,४०० सँ ३,६०० मिटरधरिक उचाइ पर तिब्बत, नेपाल, हिन्दचीन आ साइबेरिया, कोरिया, कान्सु इत्यादिके पहाड़ी स्थलसभमे पाओल जाइत अछि ।


text:
प्रयोगकर्ता वार्ता:Soni Chaurasia
Soni Chaurasia जी समस्त विकिपिडिया समुदाय के तरफ सँ अहाँके मैथिली विकिपिडिया मे हार्दिक स्वागत अछि । विकिपिडिया एक मुक्त विश्वकोश छी जे सब कोइ लिख सकए छी ।
- अखन धरि मैथिली विकिपिडियामे १३,७२० लेख सभ अछि । एकरा बढेवाक लेल अहाँ हमर सभकऽ योगदानकऽ आवश्यकता अछि ।
- विकिपिडिया कोनो व्यक्तिके सम्पादन करए के लेल अधिकार दएत अछि । अहूँ एतए नव लेख लिखए लेल वा ए मे रहल लेखमे सुधार कऽ सकएत छी, मुदा विकिपिडियामे अहाँ कोनो विज्ञापन वा आत्मकथा नै लिख सकएत छी ।
- सबसँ पहिले दुटा लेख बैंसी पुछए जाए वाला प्रश्न आर विकिपिडिया:स्वशिक्षा पढए के लेल अनुरोध अछि ।
- अपन परिचय दए के लेल अहाँ अपन प्रयोगकर्ता पृष्ठ बनाएब । (परिचय देनाए कोनो अनिवार्य नै अछि)
- विकिपिडियामे नव लेख लिखएके लेल वा ए मे रहल लेख सभमे सम्पादन करएमे कोनो दिक्कत बुझाबए तहन वा विकिके बिषयमे कोनो प्रश्न, सुझाव दए के लेल चबुतरा वा प्रश्न पृष्ठ सम्पादन क अपन प्रश्न, सुझाव राखब ।
- विकिपिडिया सम्बन्धमे सामान्य जानकारी सभके लेल परिचय पृष्ठ देखब ।
- कोनो सहयोग कऽ लेल सहायता पृष्ठ देखब ।
- प्रयोग कऽ लेल प्रयोगस्थल पृष्ठ देखब ।
- हमरा सभके विश्वास अछि जे अहाँ एकटा विकिपिडियन बनि ए विकिके लेख सभ सम्पादन करएमे आनन्दित मानबए ।
- कृपया वार्तालाप पृष्ठमे चाइरगो वक्र (~~~~) प्रयोग कएर सहि करब । ई वार्तालाप पृष्ठमे स्वत: अहाँके नाम, वार्ता पृष्ठके जडी आर तिथि लिख दएत । हमरा कोनो बात पुछए पडत तहन हमर नाम पिछाडी लिखाल (वार्ता)मे क्लिक कऽ प्रश्न पुछ्ब ।
- यदि अहाँके विकिपिडियामे कोनो समस्या पडत तखन अपन वार्तालाप पृष्ठमे {{helpme}} राखब । कोइ अहाँके समस्याके समाधान अवश्य बताएत ।
- अन्य समस्याके लेल प्रवन्धक सभसँ सम्पर्क करब ।
धन्यवाद! --- फाइल:Eagle.svg.pngTulsi Bhagat (वार्तालाप) (ईमेल पठाबु) १९:१२, २६ मार्च २०१५ (NPT)
महिला सम्पादनथन २०१६ सम्बन्धमे[सम्पादन करी]
विकिपिडिया एसियाली महिना २०१६ मे स्वागत अछि ![सम्पादन करी]
शुभ प्रभात सम्पादक मित्रसभ विकिपिडिया एसियाली महिनाक शुरूवात भऽ चुकल अछि । ई कार्यक्रम सम्बन्धी किछ जानकारी निम्न बमोजिम रहल अछि।
- अहाँद्वारा निर्माण कएल लेखके ई उपकरण मार्फत पेश करी । कृपया उपर दाहिनादिस 'लग इन'मे दाबी आ OAuth बाँकी काज कऽ देत । अहाँ ई उपकरणक इन्टरफेसके अपन भाषामे सेहो उपर दाहिनादिस सँ परिवर्तन करि सकैत छी ।
- अहाँद्वारा निर्माण कएल लेख पेश करलाक पश्चात उक्त उपकरण लेखमे एकटा आकृति थप करि देत तथा आयोजकसभ ओ लेखके पूनरावलोकनक लेल आवश्यक चिन्ह समेत थप करि देत । अहाँ अपन प्रगतीके ई उपकरणक प्रयोगसँ देख सकैत छी, जे अहाँक द्वारा निर्मित कतेक लेख स्विकारयोग्य अछि से देखाबत ।
- सहभागीसभ मे सँ जकर ४ स्विकारयोग्य लेख होइत ओ प्रयोगकर्ताके विकिपिडिया एसियाली महिना पोस्टकार्ड प्राप्त होइत । यदि अहाँ १५ टा स्विकारयोग्य लेख निर्माण करबै तहन विशेष पोस्टकार्ड प्राप्त करबै । मैथिली विकिपिडियामे सर्वाधिक स्विकारयोग्य लेख तयार करनिहार विकिपिडियनके "विकिपिडिया एसियाली राजदुत"क रूपमे सम्मान कएल जाइत आ निजके पोस्टकार्डक अलावा हस्ताक्षर सहितक प्रमाणपत्र समेत प्रदान कएल जाइत ।
- यदि अहाँके उपकारणक पहुँचमे कोनो किसिमक समस्या भेलापर अहाँ ई पृष्ठमे रहल अहाँक अपन प्रयोगकर्ता नाम संग पेश करि सकैत छी।
- यदि अहाँक कोनो प्रश्न अछि, तहन अहाँ प्रश्नउत्तर पृष्ठ देख सकैत छी वा विकिपिडिया एसियाली महिनाक वार्ता पृष्ठमे अपन प्रश्न पुइछ सकैत छी ।
कृपया नोट करी १ नवम्बर २०१६ सँ ३० नवम्बर २०१६ (UTC) धरि कएल सम्पादन मात्र गणना होइत ।
आयोजकक तरफसँ -- G10dra ») १३:२८, ३ नवम्बर २०१६ (NPT)
महिला सम्पादनथन २०१७[सम्पादन करी]
महत्वपूर्ण सामुदायिक वार्तालापमे सहभागिताक लेल आह्वान[सम्पादन करी]
नमस्ते, आदरणीय मैथिली विकिपिडिया सम्पादनकर्ता मित्र लोकनि
मैथिली विकिपिडियाक चबुतरामे महत्वपूर्ण सामुदायिक वार्तालाप भऽ रहल अछि। कृपया सहभागी भऽ अप्पन महत्वपूर्ण मत राखी। धन्यवाद


text:
अहि मामलामे मुकेश पाठक समेत समस्त गिरोहक संतोष झा, विकाश झा, निकेश दुबे, संजय लाल देव, अभिषेक झा केर सेहो उम्रकैदक सजा सुनाओल गेल अछि। जनतब हो जे अदालत अहि मामलामे 4 टा आरोपी जाहिमे ऋषि झा, सुबोध दुबे, टुन्ना झा आ अंचल झा केर निर्दोष पाबैत सजामुक्त अर्थात आजाद करबाक आदेश सेहो देने छलाह। ओहिठाम एकटा आरोपी चुन्नू मिश्र उर्फ सुमित मिश्राक मृत्यु भए गेल अछि।
कि छल मामला .?
26 दिसम्बर 2015 केर दरभंगा जिलाक बहेड़ी स्थित शिवराममे सड़क निर्माण कार्य करा रहल चड्डा एंड चड्डा कंपनीक अभियंता मुकेश कुमार आ ब्रजेश कुमारकेँ दिने-देखार AK-56 सन अत्याधुनिक हथियारसँ अंधाधुंध फायरिंग कए हत्या कए देल गेल छल। जाँचक दौरान 75 करोड़ रंगदारी केर माँग करबाक बाबत ई हत्याक गप सोझा आयल छल।
विदित हो जे अहि हत्याकांडक आरोप कुख्यात गैंगस्टर मुकेश पाठक पर लागल छल जेकरा कोर्ट 26 फरवरी 2018 केँ सही पेलक।


text:
पटना। 01 जनवरी। बिहारक उप मुख्यमंत्री सुशील कुमार मोदी कहलनि कि 2018 मे बिहार लालटेन मुक्त होयत। आगा ओ कहलनि कि बिहारक हर गाम आओर टोला मे बिजली होयत। हालांकि लालटेन बिहारक मुख्य विपक्षी पार्टी आरजेडी केर चुनाव चिन्ह सेहो अछि, ऐना मे मोदीक एहि बयान क' राजनैतिक रुपे सेहो देखल जायत अछि।
गौरतलब अछि कि 27 दिसंबर क' राज्य केर अविद्युतीकृत गामक विद्युतीकरण यात्रा केर समापन समारोह मे भाग लैत मुख्यमंत्री नीतीश कुमार कहने रहथिन कि 2018 धरी बिहारक सभ घर मे बिजली पहुंच जायत। ऐना मे मानल जायत अछि कि 2018 धरी रोशनीक मामला मे बिहार एक तरह सँ लालटेन मुक्त भ' जायत।
सुशील मोदीक बयान क' राजनैतिक रूप सँ देखल जाय तेँ बिहार मे एनडीए लेल सभसँ बड़का चुनौती लालू यादव केर पार्टी आरजेडी अछि। खासकरीकें 2017 मे सत्ता परिवर्तनक बाद जाहि तरहे आरजेडी नेता बिहार आओर केंद्रक सरकार पर हमला केना अछि ओहिसँ लागैत अछि कि एनडीए लेल बिहारक सियासी राह आसान नहि अछि। चारा घोटाला केँ एक मामला मे आरजेडी सुप्रीमो लालू यादव क' दोषी करार देबाक बाद सँ जाहि तरहे आरजेडी नेता सभ बीजेपी आओर जेडीयू पर हमला क' रहल अछि, एहिसँ लागैत अछि कि एनडीए क' लालटेन मुक्त बिहार बनायब आसान नहि अछि।


text:
— आभा झा
बच्चा ईश्वरक सर्वोत्तम कृति अछि। हुनकर विकासक लेल घरमे माता-पिता, विद्यालय में शिक्षक और समाजक हर ईकाई, बालसेवी संस्था एवं प्रेरक साहित्यक संयुक्त भूमिका छैक। एहिमे सँ एकोटा भूमिका विघटित होइत छैक तऽ बच्चाक सामाजिक दृष्टि सँ विकास अवरुद्ध भऽ जाइत छैक और व्यक्तित्व कुंठित। बच्चाक समुचित विकासमे माता-पिताक धैर्य, त्याग, साहस, परिश्रम आदि ओ सूत्र अछि जकरा द्वारा हुनकामे आत्मविश्वास भरल जा सकैत अछि। माता-पिता बच्चाक व्यक्तित्व और चरित्र दुनूकेँ प्रभावित करयमे सर्वाधिक महत्वपूर्ण भूमिका निभबैत छथि।
परिवार यानि बच्चाक व्यक्तित्व निर्माणक पहिल पाठशाला छथि। ओहिमे ‘ माँ ‘ के भूमिका सब सँ महत्वपूर्ण छैक। अगर माता-पिता अपन बच्चा सँ स्नेह करैत छथि और हुनकर अभिव्यक्ति सेहो करैत छथि, हुनकर प्रत्येक काजमे रूचि लैत छथि, हुनकर इच्छाक सम्मान करैत छथि तखन बच्चामे उत्तरदायित्व , सहयोग, सद्भावना आदि सामाजिक गुणक विकास हेतेन और ओ समाजक संगठनमे सहायता करय वाला एक सफल नागरिक बनि पेता।अगर घरमे ईमानदारी, सहयोगक वातावरण अछि तऽ बच्चामे एहि गुणक विकास भलीभाँति होयत, अन्यथा ओ सभ नैतिक मूल्यके ताक पर राखि कऽ मनमानी करत।
बच्चाक समुचित विकासक अर्थ अछि बच्चाक शारीरिक, मानसिक एवं बौद्धिक वृद्धि। जाबे तक जिनकामे एहि तीनू शक्तिक संतुलित विकास नहिं होयत हुनकर व्यक्तित्व अपन चरम सीमा पर नहिं पहुँचतनि।
शारीरिक विकासक अर्थ छैक – शरीर स्वस्थ और सशक्त भेनाइ। मानसिक विकासक अर्थ छैक – मनक प्रसन्न, प्रफुल्ल, निर्भीक, साहसिक, विश्वस्त और स्थिर भेनाइ। बौद्धिक विकासक अर्थ छैक – कोनो गप्पकेँ ठीक सँ बुझनाइ तथा निर्णयमे बुद्धिक सक्षम भेनाइ। समुचित विकासक अर्थ छैक एहि तीनू बातक संग-संग समान रूप सँ वृद्धि भेनाइ।
आजुक युगमे माता-पिता बननाइ जतेक सरल लगैत अछि ओहि सँ बहुत बेसी कठिन बच्चाक सर्वांगीण विकास केनाइ छैक। सर्वांगीण विकास सँ तात्पर्य बच्चाक शारीरिक, मानसिक, सामाजिक और संवेदनात्मक विकास हुनकर वयसक अनुरूप भेनाइ।बच्चाक समुचित पालन-पोषण कोनो आसान काज नहिं छैक, कियैकि बच्चाकेँ कखन कोन बात खराब लागि जाइ ई कहल नहिं जा सकैत अछि। ताहि दुवारे हरेक वयसक बच्चाक संग-संग, माता-पिताकेँ सेहो सतर्क रहय पड़ैत छैक। बच्चाक संग-संग माता-पिताक आपसी व्यवहार, आदत और बातचीतमे सतर्क रहय पड़ैत छैक। बच्चाक जन्म सँ पैघ हेबा तक बच्चाक प्रति सोचि समझि कऽ व्यवहार करबाक चाहि। बच्चा काँच मइटक जेकां होइत छथि और माता-पिता कुम्हारक जेकां सहारा दऽ कऽ सही आकारमे ढालैत छथि।माता-पिता पर निर्भर करैत अछि कि बच्चाकेँ कोन रूपमे ढाली। बच्चाक संग अहाँ जतेक मेहनत करब हुनका समय देबनि बच्चाक ओतबे नीक विकास होयत। माता-पिता बच्चाकेँ जेहेन परवरिश करथिन जेहेन संस्कार देथिन बच्चाक भविष्य ओतबे नीक हेतेन। वर्तमान समयमे गाम आ शहर दुनू परिवेशमे धनार्जनक कार्य माता-पिता दुनूक द्वारा कयल जाइत छैक। ताहि दुवारे बच्चाक संतुलित विकासमे माता-पिता
के योगदान बराबर महत्व राखैत छैक। प्रत्येक माता-पिता
के ई सपना होइत छैक कि बच्चा नीक इंसान व योग्य बनय, जकरा लेल ओ अपन जीवनक पूरा मेहनत व स्नेह बच्चा पर न्योछावर करि दैत छथि। ने दिनक चैन देखैत छथि ने रातिक नींद।अपन सामर्थ्यक अनुसार सब सुविधा देबयकेँ प्रयत्न करैत छथि। बच्चाक उचित विकासक लेल आवश्यक अछि कि माता-पिता बच्चाकेँ नेनपन सँ विशेष सावधानी राखैथ। जाहि सँ अहाँक बच्चा अहाँक अपेक्षाक अनुरूप बनैथ।बच्चाक सब सँ पहिल गुरू माता-पिता होइत छथिन। हुनके आदत व व्यवहारक अनुकरण बच्चा करैत छथि। ताहि दुवारे माता-पिताकेँ चाही कि बच्चाक सामने अशोभनीय व्यवहार नहिं करैथ। माता-पिता घरमे एहेन वातावरण राखैथ कि बच्चाक मानसिक विकास, सामाजिक विकास और संवेदनात्मक विकास उचित रूप सँ होइन।बच्चाक गुणकेँ विकसित करयकेँ प्रयास करबाक चाही।बच्चाकेँ बेसी टोकला सँ ओ जिद्दी भऽ जाइत छथि। सदैव अपना आपके ठीक नहिं बुझी बच्चाक सेहो सुनबाक चाही। परिवारक कार्यमे बच्चाक राय अवश्य ली।बच्चाक निर्णय लेबाक क्षमता विकसित करयकेँ प्रयास करी।बच्चा यदि कोनो गलत काज करैत अछि तखन हुनका डांटु अवश्य लेकिन जगह व समयक ध्यान अवश्य राखु। बच्चाक गलती, कमी तथा बुराई आदिक चर्चा सब सँ नहिं करी।बच्चाकेँ गलती पर माता-पिताकेँ स्वयं बुझेबाक चाही। पढ़ाई-लिखाई जीवनक लेल बड्ड आवश्यक छैक लेकिन एकर संग-संग बच्चाक रचनात्मकता और रूचि पर ध्यान देबाक चाही।आगू चलि कऽ बच्चा कि बनत एकर चुनाव हुनका स्वयं करय दियौन। कैरियर बनाबैमे अपन पूर्ण सहयोग दियौन। बच्चाक पसंद व प्रतिभाकेँ निखारैमे मदद करियौन। हुनका आगू बढ़य लेल प्रोत्साहित करियौन।जिंदगीमे पाइये सब किछु नहिं होइत छैक बच्चा स्नेहक भूखल होइत छैक। ताहि दुवारे माता-पिताकेँ चाही कि प्रतिदिनक व्यस्त जिंदगीमे सँ किछु समय निकाली कऽ बच्चाक संग बिताबी। परिवारक सब सदस्य कम सँ कम एक समयक भोजन संग बइस कऽ करी। बच्चाक समस्याकेँ प्यार सँ सुलझेबाक प्रयास करी।अप्पन निर्णय हुनका पर नहिं थोपी। हुनका स्वयं निर्णय लेबयकेँ योग्य बनाबैकेँ प्रयास करी। बच्चाकेँ बेसी लाड़-प्यार अथवा अतिरिक्त सुरक्षा प्रदान नहिं करू। बेसी सुरक्षा हुनकर स्वतंत्र व्यक्तित्व विकासमे बाधक होइत छैक। बच्चाकेँ खेलाइकेँ संग खसै सेहो दियौन। खसि कऽ सम्हरनाइ बेसी महत्वपूर्ण छैक। कोष सँ निकलै वाली तितलीक संघर्ष ओकरा दुनियाक सामना करयके लेल मजबूत बनबैत अछि, अन्यथा ओ अशक्त भऽ जायत। याद राखू कि एक बच्चाक बहुत बेसी देखभाल करय सँ ओहो अशक्त भऽ सकैत अछि। कनिक प्रतिरोध, संघर्ष एक बच्चाक प्रतिभाकेँ विकसित करयकेँ लेल एक आशीर्वादस्वरूप साबित होइत छैक।
आभा झा
गाजियाबाद


text: पटना। प्रदेश मे उच्च शिक्षा अगिला सत्र स महंग हेबाक आशंका अछि। एहि मे तीस प्रतिशत तक वृद्धि क अनुमान अछि। नव सत्र मे उच्च शिक्षा तीस स चालीस गुणा अधिक महंग हेबाक उम्मीद अछि। केन्द्र सरकार आ यूजीसी द्वारा विवि कए लंबा अरसा स आंतरिक स्रोत बढ़ेबा लेल कहल जा रहल अछि। हुनकर कहब अछि जे धीरे-धीरे अनुदान मे कमी कर देल जाइत। एहि लेल देश भर क सब टा राज्य क सरकार स विचार सेहो मांगल गेल छल। केन्द्र आ यूजीसी स संकेत भेटबाक बाद पिछला पांच वर्ष स विवि मे शुल्क वृद्धि क कसरत शुरू कर देल गेल छल। एहि दौरान कईटा कॉलेज द्वारा विभिन्न मद क शुल्क कए बढ़ा देल गेल, मुदा इ एतना चालाकी स कएल गेल जे छात्र कए भनक तक नहि लागल आ जखन पता लागल, तखन तक सत्र काफी आगू बढ़ गेल छल। पटना विवि मे एहि बेर परीक्षा संबंधित काज क शुल्क कए बढ़ा देल गेल अछि। एहि स पड़ै वाला अतिरिक्त बोझ कए प्रत्यक्षतौर पर छात्र स वसूलल जाइत।


text:
मिथिला प्रकृतिपूजक संस्कृति रहल अछि। ई इलाका शाक्त साम्प्रादाय क इलाका रहल अछि। जे साम्प्रदाय सबसे पहिने महिलाक महत्व कए चिन्हलक आओर उपासना क अधिकार टा नहि बल्कि पुरोहित क काज मे सेहो महिला क सहभागिता शामिल केलक । सनातन हो, बौद्ध हो वा फेर जैन, मिथिलाक महिला सब ठाम अपन एकटा खास महत्व रखैत छथि। हम आम तौर पर सीता, गार्गी, आओर मैत्री क चर्च करैत छलहूँ, मुदा ठेरिका, मल्लिनाथा आओर बौद्ध धर्म वा जैन धर्म मे मिथिलानी कए नजरअंदाज कए दैत छी। एना नहि अछि, जैन धर्मांवली क 19म तीर्थंकर मिथिला क बेटी छलीह। बौद्ध धर्म मे सेहो मिथिलाक कईकटा बेटी अपन महत्वपूर्ण जगह बनेलीह। जतय धरि सनातन धर्म क सवाल अछि न्याय, धर्म आ साहित्य आदि विषय पर मिथिलाक बेटी क अपन एकटा अलग नजरिया हमेशा देखबा लेल भेटैत अछि । मिथिलाक राजनीतिक वजूद मे सेहो मिथिलानी क योगदान महत्वपूर्ण अछि। एक स बेसी बेर महिलानी मिथिला क सिंहासन पर बैसि चुकल छथि। इसमाद मिथिलाक महिला पर एकटा पूरा श्रृंखला अहाँक सोझा राखय जा रहल अछि। एक माह धरि हम अहाँ कए मिथिलाक ओ तमाम महिला क संबंध मे बतायब जे धर्म, राजनीति आओर समाज क निर्माण, विकास मे महत्वपूर्ण भूमिका निभौने छथि। हम ओ महिला क बारे मे अहाँ कए जानकारी देब जे नहि खाली मिथिला बल्कि विश्व स्तर पर अपन नाम स्थापित केलथि आओर धार्मिक, सामाजिक और राजनीतिक दिशा कए नब ठेकान देलथि।प्रस्तुत अछि एहि इसमाद क शोध संपादक सुनील कुमार झाक एहि श्रृंखला क खास प्रस्तुति। ई जे एकटा मिथिलानी छलीह – समदिया
जयंती
संघ मे राजपरिवार क महिला स ल कए गरीब गुरबा क परिवार क महिला सेहो शामिल छल । ऐहने एकटा बिदुषी छलीह जयंती । वैशाली क लिच्छवी राज घराना मे जनमल जयंती बुद्ध स धम्म (धर्म) पर प्रवचन सुनि अराहन प्राप्त कए लेने छलीह । जयंती जेंती आओर जेंता नाम स सेहो जानल जाएत छलीह । जयंती सभटा सामाजिक विषमता कए त्याग कए एक्केटा पवित्र उद्देश्य स प्रेरित भ कए संघ क सदस्या बनि गेल छलीह । हुनकर वैराग्य क पाछा कहल जाएत अछि कि सांसारिक जीवन स ऊबि कए ओ संघ मे प्रवेश केने छलीह । हुनकर उद्देश्य परम शांति क प्राप्ति छल । अर्हत्व क प्राप्त क बाद निर्वाण क परम शांति क अनुभूति मे हुनका एक्के स्वर मे गबैत सुनैत छथि–सीतिभूतम्हि निब्बुता अर्थात शीतिभूत भए गेल छी हम, उपशांत भए गेल छी हम । अत्यन्त संगीतात्मक भाग मे आत्म अभिव्यंजना पूर्ण गीत काव्य शैली क आधर पर जयंती अपन जीवन अनुभव कए बतेने छथि । नैतिक सच्चाई आओर भावनाक गहनताक विशेषता हुनकर काव्यगत सौन्दर्य अछि । जयंती एहन भिक्षुणी निराशावदी नहि छलीह । निर्वाण क परम शक्तिक ओ खुशी स वर्णन करैत छलीह- ‘अहो सुखं ति सुखो झायामी ‘ ‘अहो! हम कतेक सुखी छी ! हम कितेक सुख स ध्यान करैत छी’ ई उद्गार आत्मध्वनि कए प्रदर्शित करैत अछि । बेर-बेर हुनकर यैह प्रसन्न उद्गार होएत अछि, ‘सीतिभूतम्हि निब्बुता’ अर्थात ‘ निर्वाण कए प्राप्त कए हम परम शांत भए गेल छी, निर्वाण क परम शांति क हम साक्षात्कार कए लेने छी ।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 28 दिसंबर 2011
गजल'
दहेजक झोडी फटल जा रहल अछि
बानहल बांध भरोसा केर बाप पर
दहेजक बाडि मे बांध टुटल जा रहल अछि
चीन्ता सतावे दुल्हा के कहीं रही नै जै कुमार
जनगना में लडकी जे कमल जा रहल अछि
मजबुर बेटा कहलक बाप सं छोरु लालच दहेजक
जवानी व्यर्थ में बितल जा रहल अछि
पाकी गेल किछु केस मुदा बांकि छल मुँछ
आब त मुछो पकल जा रहल अछि


text:
दरभंगा। 09 दिसम्बर। मनरेगा केर योजना म' भुगतान लंबित रहला पर खफा जिलाधिकारी डॉ.चंद्रशेखर सिंह नौ कार्यक्रम पदाधिकारि सभक वेतन भुगतान पर रोक लगेबाक आदेश देलन्हि। एहिमें बेनीपुर, हनुमाननगर, बहेड़ी, तारडीह, कुशेश्वरस्थान, कुशेश्वरस्थान पूर्वी, जाले, केवटी व गोराबौड़ाम केर कार्यक्रम पदाधिकारी शामिल छैथ। संगहि डॉ.चंद्रशेखर सिंह सभ पदाधिकारी सँ स्पष्टीकरण मांगबाक सेहो निर्देश देलन्हि।
कैल्ह गुरुवार दिन समाहरणालय केँ सभागार म' मनरेगा केर मासिक समीक्षात्मक बैठक केर अध्यक्षता करैत जिलाधिकारी वित्तीय वर्ष 2016-17 व एहिसँ पहिल योजना सभक जानकारी लेलन्हि। एहि क्रम म' पाओल गेल कि कैको योजना लंबित अछि आर भुगतान सेहो नहि कायल गेल अछि। एहि पर जिलाधिकारी डॉ.चंद्रशेखर सिंह बहुत नाराजगी जतौलन्हि।
डॉ.चंद्रशेखर सिंह अगला समीक्षात्मक बैठक सँ पहिने सभ काज आर फुगतान म' प्रगति नहि होयबाक स्थिति म' गंभीर प्रशासनिक कार्रवाई केर चेतावनी सेहो देलन्हि। ओतहि वित्तीय वर्ष 2016-17 तय लक्ष्य केँ अनुरूप मानव दिवस सृजन क' पूरा करबा आर योजना सभ क' निर्धारित समय म' पूरा करबेबाक निर्देश देलन्हि। बैठक म' उप विकास आयुक्त विवेकानन्द झा, डीआरडीए केँ लेखा निदेशक निदेशक नरेश झा, जिला जन संपर्क पदाधिकारी कन्हैया कुमार व सभ प्रखंड केँ कार्यक्रम पदाधिकारी उपस्थित छलाह।


text:
भारतीय वायु सेना ओहि तीन सेवा मे पहिल स्थान पर अछि, जे अधिकारी आओर एयरमैन कैडर केर भर्ती लेल सूचना प्रौद्योगिकी आधारित ऑनलाइन परीक्षण प्रणाली क' अपनेना अछि। एहि प्रस्ताव क' 24 अक्टूबर, 2016 क' रक्षा मंत्री द्वारा सिद्धांत रूप मे अनुमोदित कायल गेल छल। सी-डैक केर सहयोग सँ भारतीय वायुसेना जनवरी, 2018 सँ ऑनलाइन परीक्षा प्रणाली अपनाबे जे रहल अछि। जाहिक लेल ऑनलाइन पंजीकरण 15 दिसंबर, 2017 सँ शुरू होयत।
भारतीय वायु सेना आओर सी-डीएसी केँ बीच 31 अक्टूबर, 2017 क' एक समझौता पत्र पर हस्ताक्षर कायल गेल छल। 2018 मे होमै बला एफ-कैट आओर एयरमैन कैडर केर परीक्षा नवा प्रणाली केर आधार पर होयत।


text:
प्रश्न -२ भगवान केँ सर्वस्व अर्पण कएलाक बाद कि पुर्व संस्कारवश निषिद्ध कर्म भऽ सकैत छैक?
उत्तर – नहि भऽ सकैत छैक। यदि अभिमान होइत छैक तऽ वास्तव मे पूर्ण समर्पण भेबे नहि केलैक। पदार्थ केँ भूलवश अपन मानि लेने रही, ओ भूल खत्म भऽ गेल तऽ फेर अभिमान केहेन!
उत्तर – कृष्णावतार मे प्रेम केर मुख्यता छैक। अन्य अवतार मे सेहो प्रेमक अभाव नहि मुदा ओहि मे प्रेम प्रकट नहि छैक।
उत्तर – अवतार केर लीला एकदेशीय होइत छैक और ओहिमे भगवान् केर भाव केर मुख्यता छैक। संसार मे होमयवाली लीला सर्वदेशीय होइत छैक ओहिमे भक्त केर भावक मुख्यता छैक।
उत्तर – मन, बुद्धि और अहम केँ छेड़छाड़ जुनि करू। ओकरा देखबो नहि करू। एक अछि तेकरा टा देखू। एकदेशीयपना मेटा जाय, तेकरो नहि देखू। किछुओ नहि देखू, चुप भऽ जाउ, फेर सबटा स्वत: ठीक भऽ जायत। समुद्र मे बर्फ़ केर ढेला हेलैत रहैत छैक तऽ ओकरा गलेबाको नहि छैक, आ न रखबाक छैक। एकरे सहजावस्था कहल जाइत छैक।
उत्तर – संयोगजन्य सुख केर इच्छाक कारण सँ मात्र अहंता मेटब कठिनाह देखाइत छैक। जिबैत रही और सुख-सुविधा सँ रही – बस एहि टा पर अहंता टिकल रहैत छैक।
उत्तर – फ़र्क ई छैक जे भक्ति मे तँ भगवान् केर सहारा छैक, मुदा ज्ञान मे केकर सहारा छैक? भगवान् केर सहारा रहबाक कारण भक्त मे कोनो कमी सेहो रहि जाय तैयो ओकर पतन नहि होइत छैक।
प्रश्न -११ – सात्विक सुख, शान्ति आर आनन्द मे कि फ़र्क छैक?
उत्तर – कीर्तन आदि मे ‘सात्विक सुख’ भेटैत छैक। सात्विक सुख भोग नहि केला सँ ‘शान्ति’ भेटैत छैक। शान्ति केर उपभोग नहि केला सँ ‘आनन्द’ भेटैत छैक। सात्विक सुख मे गुण छैक, शान्ति और आनन्द गुणातीत छैक। संसार केर त्याग सँ शान्ति और परमात्मा केर प्राप्ति सँ आनन्द भेटैत छैक।
उत्तर – संसार सँ ऊँच उठबाक लेल निष्काम भाव सँ दोसराक हित वास्ते कर्म करबाक आवश्यकता छैक; कियैक तँ सकाम भाव सँ अपना लेल कर्म कयला सँ मात्र मनुष्य संसार मे फ़ँसैत अछि। तैँ करबाक वेग और वर्तमान राग केर निवृत्तिक लेल कर्म करब उपयोग थिकैक।


text:
नवका- पुरनका लेख सर्च करु...
बीपीएससी पीटी पर लागल रोक हटल
एहि सं पहिने 30 जनवरी के हाई कोर्ट के एकल पीठ पीटी परीक्षा के परिणाम के रद्द करि देने छलखिन्ह. एकरे संग फेर सं परीक्षा लेबय के आदेश सेहो देल गेल छल. एकल पीठ के फैसला के खिलाफ बीपीएससी हाई कोर्ट मे अपील कएलक जकर बाद ई फैसला आएल आओर एकल पीठ के फैसला पर रोक लगा देल गेल. ओना सब याचिकाकर्ता के नोटिस जारी कs जवाब देबय लेल सेहो कहल गेल अछि. एकल पीठ के आदेश पर रोक लगला के बाद बीपीएससी मुख्य परीक्षा करा सकैत अछि. ओना ई अंतरिम फैसला अछि. लोक के नजर आब अंतिम फैसला पर अछि.
1 टिप्पणी:


text:
जानकारी के अनुसार पुलिस क' भीम यादव के बहुत दिन सँ तलाश रहे। कैलह रवि दिन भीम यादव अप्पन पांच साथि संग चार पहिया गाड़ी से कुनु वारदात क' अंजाम देबाक लेल जाय घरी पकरायल गेलाह। पुलिस भीम आर हुनकर पांच साथि के टोल प्लाजा मनीगाछी के पास सँ गुप्त सूचना के आधार पर गिरफ्तार केलनि।
गिरफ्तार आरोपि सभक पास सँ पुलिस पिस्तौल, 7 जिंदा कारतूस, 3 मैगजीन, 8 मोबाईल हैंडसेट, 12540 टक्का नगद आर 1 सफारी गाड़ी बरामद केना अछि।
पुलिस सँ पता चलल की भीम यादव मधेपुर क्षेत्र के बीरपुरक रहिवासी छैथ, जिनका पर हत्या, डकैती आर लूट जेहेन संगीन मामला दर्ज अछि। एकर अलावा भीम यादव कैको बेर जेलो जे चुकल अछि। अपने के बता दी भीम यादव के भाई आर पिता सेहो एखन जेल म' बंद अछि।
एसपी मो. अख्तर हुसैन द्वारा पता चलल की भीम यादव के गिरफ्तारी के लेल डीएसपी झंझारपुर समेत 5 थाना के टीम गठित कायल गेल छल। जहि के सफलता स्वरुप हिनका सभ के टोल प्लाजा के पास सँ गिरफ्तार कायल गेल।


text:
अपने क' बता दी कैल्हि मंगल दिन दैनिक जागरण समूह द्वारा दहेजक खिलाफ पूरा बिहार मे जागरुकता अभियान चलाओल गेल छल। एहि अभियानक एक कड़ी मे दहेज मुक्त मिथिला संगठन द्वारा धावक आर. के. दीपक केर नेतृत्व मे ई जागरुकता अभियान चलबैत लोग सभसँ दहेज आओर बाल बिआह क' बंद करबाक अपील कायल गेल। दहेज मुक्त मिथिला द्वारा चलाओल गेल अभियानक प्रति लोग सभमे जबरदस्त उत्साह देखबाक लेल भेटल।
"मिथिला दैनिक परिवार केँ समस्त मिथिलांचल वासी सँ एक अपील"
हे माँ मिथिला केर संतान दहेजक पीड़ा हुनका सँ पुछु जिनक बिटिया रानी दहेजक दानव केर शिकार बनैत छथि, या फेर हुनका सँ पुछु जे अप्पन बिटिया रानी केर अधिकारक खातिर कोर्ट कचहरी केर चक्कर लगबैत छथि। दहेज पता नहि कतेको घरक लाडली क' खा गेल। चंद टाकाक खातिर कायल गेल एहि कुकृत्य कए आखिर अपने की कहब? पागलपन, वहशीपन या फेर पाश्विकता। मानव समस्त प्राणि सँ श्रेष्ठ छथि। श्रेष्ठता एहि खातिर किएक जे मानव मे सभ्यता अछि। हे मैथिल दहेजक नाम पर अप्पन बिखरैत सभ्यता क' हमरा सभके बचबे पड़त ताकि एक श्रेष्ठ समाज केर पुर्ननिर्माण कायल जे सके। दहेजक खूटा सँ बान्हल सम्बन्धक डोर सदिखन कमजोर होयत अछि जे कखनहुँ टूटी सकैत अछि। दहेजक एहि अभिशाप, एहि कलंक क' हमरा सभके हर हाल मे मेटबे पड़त। दहेजक आगि मे जड़ै सँ अप्पन बहिन बेटी क' बचबे पड़त। तेँ आऊ सभ मिल शपथ ली "दहेज नहि लेब आ नहि देब।" -जितमोहन झा (जितू)


text:
प्रियंका झा, पटना। अगस्त ४, २०१५. मैथिली जिन्दाबाद!!
मैथिली रंग आन्दोलनक चर्चित संस्था भंगिमा पटना ४ अगस्त २०१५ केँ अपन वार्षिकोत्सव मना रहल अछि ।
एहि अवसर पर राजधानी पटना स्थित कालीदास रंगालय मे तीन गोट मैथिली नाटक केर प्रस्तुति होयत । कुमार गगन लिखित ‘एखनहुँ अबेर नहि भेल अछि’ केर प्रस्तुति प्रसिद्ध रंगकर्मी उमाकान्तक निर्वेशनमे होयत । त मैथिलीक प्रसिद्ध रंग निर्देशक कुणालक निर्देशनमे राजकमल चौधरी लिखित कथा ‘साँझक गाछ’ आ सुभाष चन्द्र यादव केर कथा ‘डर’ केर रंगमंचीय प्रस्तुति होयत । निश्चित रुपे ई आयोजन मैथिली रंगमंच लेल एकटा सार्थक डेग सिद्ध होयत ।


text:
विचार आलेख
– प्रवीण नारायण चौधरी
होली मनेबाक परंपरा मे रंग-अबीर तऽ अछिये… मुदा एकर माहात्म्य सेहो हमर हृदय केँ बेर-बेर टच करैत रहल अछि।
हिरण्यकशिपु केर कठोर तपस्या उपरान्त ओ वरदान मंगबाक समय मृत्यु पर विजय प्राप्त करबाक लेल अपन सर्वोत्तम बुद्धिक प्रयोग केलक। एक तरफ तपस्या समान दुरह कर्म केलक, दोसर तरफ प्रस्तुत फल केर भोग करबाक लिलसा मे मृत्यु समान अटल सत्य केँ असत्य प्रमाणित करबाक लेल सृष्टि रचयिता ब्रह्माजी सँ आशीर्वाद मंगलक।
भगवानक विधान सेहो कतेक अटल सत्य छैक से देखू – अत्यन्त विशिष्ट अवस्थाक दर्शन भऽ रहल अछि हमरा एतय…. मोन पुलकित भऽ रहल अछि ई सोचियेकय जे आखिर भगवान् ओहि दानव हिरण्यकशिपु केँ ओहि कठोर तपस्या पूरा भेलाक तुरन्त बाद वरदान मंगबा घड़ी सेहो बुझा-रिझा सकैत छलाह… मुदा ओ स्वतंत्रताक हनन नहि करैत छथि, ओ ओकर माँग केँ पूरा करबाक लेल ‘तथास्तु’ कहैत छथि। कारण, जे कर्म करत, ओकरा फल देबहिये टा के छन्हि हुनका।
दोसर विशिष्ट अनुभूति एतय हमरा कि भेटैत अछि, लोकक बुद्धि कतेक…. आखिर हिरण्यकशिपु वरदान मे मृत्यु पर विजय प्राप्त करबाक लेल जाहि-जाहि अवयवक प्रसंग जोड़ि सकल ताहि मे पूर्ण बात समाहित नहिये भेल। ओ नर-जानबर समान कर्ता देखलक, ओ दिन व राति केर पहर देखलक, ओ अस्त्र आ शस्त्र समान हिंसाक साधन देखलक, ओ जल, थल आ नभ समान स्थान देखलक, एतेक तक जे ओ घर आ बाहर केर वातावरण सेहो देख सकल… ओकरा मृत्युक घटना घटबाक लगभग सब अवयव एतेक देखेलैक। तैँ ओ अपन बेहतरीन सोचक अनुसार ब्रह्मा सँ वरदान लय लेलक आ आब अपन माथक कटोरी मुताबिक ओ सर्वशक्तिमान बनि गेल। जखन लोकक मन मे एना सर्वशक्तिमान बनि जेबाक ख्याल घर कय जाएछ तकर बाद फेर ओकरा दोसर केँ आँखि देखबय मे समय नहि लगैत छैक। मानव केर एकटा दुर्गुण कहू आ कि स्वभावक एकटा विलक्षण रूप – सम्मान सँ शक्तिमान् आ शक्तिमान् सँ अभिमान बढब तय होएत छैक। गोटेक निरपेक्ष लोक सब किछु केँ अत्यन्त सहज भाव मे ग्रहण करैत भगवान् केर सत्ता केँ सदिखन ओहिना मानैत रहैत अछि। वैह अदृश्य सत्ताधारीक सत्ताक सर्वमान्य व्यवस्थाक अन्तर्गत अपन जीवन केँ मानैत अछि। मुदा हिरण्यकशिपु मे ओ अभिमान चरम पर जाएछ आर ओ अपना केँ सर्वशक्तिमान घोषित करेबाक अभियान चला बैसैछ।
द्वंद्व तखन शुरु होएत छैक जखन कियो अत्यन्त भक्तमान् आ अन्तर्दृष्टि सँ पूर्ण संपन्न ब्रह्मलीन वेत्ता ओकर एहि अभिमान केर विरुद्ध आवाज उठा बैसैछ। ओकरा ई विश्वास नहि होएछ जे एतेक पैघ वरदान संपन्न भेलाक बादो ओकरा पर कियो आँखि उठा सकैत अछि। मुदा ब्रह्म केँ जाननिहार ओकर छद्म ज्ञान पर हँसैत अछि आर अपरिमित भगवान् केर अनगिनती अवयव सँ ओकरा अपरिचित मानि ओकरा बुझेबाक चेष्टा करैत अछि। एतय विष्णु भगवान् केर परम प्रिय भक्त पात्र प्रह्लाद जे स्वयं एहि तथाकथित सर्वशक्तिमान् राजा हिरण्यकशिपुक पुत्र थीक, ओ पिता केँ उन्टा ज्ञान देमय लगैछ आ हुनका अभिमान केँ त्यागकय बस पूर्वहि समान कठोर तपस्वी बनि अपन मोक्ष प्राप्ति लेल उपदेश देबय लगैछ। पिता हिरण्यकशिपु एना घरहि मे विद्रोह केँ पचा नहि पबैत छथि आर विभिन्न उपाय करैत प्रह्लाद केँ बुझा-सुझाकय विद्रोह अन्त करबाक लेल प्रयास करैत छथि।
एतय कतेक रास विशिष्ट दर्शन समाहित अछि तेकरा शब्द मे कोना वर्णन करू, केवल आह्लाद सँ भरल भाव टा राखि रहल छी। प्रह्लाद बाल्यावस्था मे छथि, मुदा आँखि मुनिकय विष्णु भगवान् केँ सर्वसत्ताधारी कहि रहला अछि। हिरण्यकशिपु समान कठोर पिताक आज्ञा केँ अवहेलना कय रहला अछि। पिता केँ पुत्र सँ स्नेह छन्हि, मुदा एना सत्ताक सामर्थ्य पर घरहि मे चुनौती… ना! ई एक अभिमानी पिता केँ मान्य नहि अछि। ओ प्रह्लाद केँ एक विशेष गुरु सँ पाठ सिखेबाक बियौंत करैत छथि। एम्हर सारा प्रजा आ देवलोकहु केर सीमा धरि हिनक घोषणाक तहलका कंपन पैदा कय देने अछि। अपन प्रजा आ राजक सीमा मे केकर तागत अछि जे हिरण्यकशिपु केँ सर्वश्रेष्ठ-अमर-अविजीत नहि मानत! ओ बेचारे गुरु सेहो राजाक आज्ञा मुताबिक मोन मसोसिकय प्रह्लाद केँ वेद-वेदान्तक बिपरीत स्वनिर्मीत आ राजाक प्रेरणा सँ रचित श्लोक आदिक माध्यम सँ शिक्षा देबय लगलाह। सर्वसामर्थ्यवान् प्रभुक स्थान पर एना हिरण्यकशिपु समान मृत्युक ग्रास केँ मृत्युक मालिक कहब प्रह्लाद केँ पिताक अज्ञानता आ गुरु केर भय मे रहबाक बात सँ दलमलित कय दैत छलन्हि। ओ गुरु सँ अपन बालमनक निर्दोषभाव सँ तेना बाजय लगैत छलाह जे बेचारे गुरु आ कक्षा मे उपस्थित अन्य दानव पुत्र-पुत्री छात्र-छात्रा सब भावुक बनि जाएत छल। प्रह्लाद कहय लगैथ, “गुरुजी! अहाँ तऽ अन्तर्प्रकाश सँ पूर्ण छी, फेर एना उन्टा हमर पिताक भय सँ कियैक बाजि रहल छी? अहाँक एना भयभीत होयब हमरा एहि राज केर अन्त शीघ्र होयबाक दृश्य देखा रहल अछि।”
गुरुजी एना प्रह्लाद केर मुखारविन्द सँ सत्य केर निरूपण सुनिकय मोनेमोन अत्यन्त प्रसन्न होएथ, सब छात्र-छात्रा ओहि गुरुपरिवार मे प्रह्लादक संग भगवत्गान करय लगैत छल। विद्यालय मे ‘हरे कृष्ण हरे कृष्ण – कृष्ण कृष्ण हरे हरे। हरे राम हरे राम – राम राम हरे हरे॥’ केर निरंतर गान होमय लगैत छल। ई बात धीरे-धीरे हिरण्यकशिपुक कान धरि पहुँचैत अछि आर ओ औचक निरीक्षण करबा लेल पहुँचि जाएत छथि… तखनहु सब केओ भगवद्भक्ति मे डूबल…. गुरुजी आँखि-ताँखि मुनने अश्रुधारा बहबैत भगवान् केर ओहि रूप मे डूबि गेल छथि…. जेकर वर्णन भक्त प्रह्लाद कय रहला अछि आर दानव पुत्र-पुत्री छात्र-छात्रा सब सेहो अपन-अपन ठुड्ढी-गाल धेने ध्यानपूर्वक ओहि प्रवचन केँ सुनि रहल अछि…. हिरण्यकशिपु ई देखिते आगि समान धधकय लगैत छथि आ गुरुजी केँ खूब फज्झेत करैत कहैत छथि, “जाहि काज लेल अहाँ केँ कहल गेल तेकर बिपरीत अहाँ स्वयं प्रह्लाद सँ शिक्षा लेमय लगलहुँ? हमर सत्ताक अधीन एहि समस्त बाल-बालिका केँ सेहो बिपरीत ज्ञान दिया रहल छी। अहाँ तऽ राजद्रोही छी।…” खैर, गुरुजी केँ व सब छात्र-छात्रा केँ तऽ जे भेल से भेल… मुदा प्रह्लाद बड़ी निडर बनिकय हँसैत पिताक क्रोध शान्त करबाक अनुरोध कय बाजल, “पिताजी! अहाँ कहिया बात बुझब? कनेक एहि कीर्तन केर रस पान कय केँ देखू। सब अंधकार अपने मेटा जायत।” जरल पर नून छीटल समान क्रोध सँ थरथराइत पिता प्रह्लाद केँ डेन पकड़िकय खींचैत लय गेलाह बाहर। अपराधी समान ओकरा प्रताड़ित कय अपन दरबार मे शीघ्र सजाय देबाक लेल नैयायिक सब केँ आदेश देलनि।
होलिका केर चर्चा आयल। राजगुरु हुनकर विशेष आशीर्वादक बात केलनि। फागुन पूर्णिमाक अर्धरात्रिक विशेष समय हुनका प्रह्लाद सहित अग्निकुन्ड मे प्रवेश लेल कहल गेल। होलिकाक आशीर्वाद छल जे आइग सँ हुनका कोनो हानि नहि पहुँचि सकैत छल। मुदा एतहु परिणाम भेल उल्टा। होलिका डहि गेली बेचारी! प्रह्लाद केँ ओ आइग छूबियो नहि सकल। टिप्पणीकारक मत अनेक अछि एहि ठाम। किछु लोकक मत छन्हि जे होलिका मे सद्ज्ञान सँ दयाभाव आबि गेलनि। ओ अपन आशीर्वादित ओढनी अपन देह पर सँ उतारिकय प्रह्लाद केँ ओढा देलनि। ओ सत्य केर रक्षा केलीह। जखन कि दोसर मत कहैत अछि जे होलिका केँ आत्मरक्षार्थ अग्नि सँ सुरक्षाक विशेष आशीर्वाद प्राप्त छलन्हि। एतय ओ आत्मरक्षाक स्थान पर बलजोरी प्रह्लाद केर हत्याक मनसा सँ ओकरा संग लय आगि मे प्रवेश केलीह। ताहि सँ ओ आशीर्वादक प्रभाव उनटा भऽ गेल। ईश्वर केर सत्ता मे झूठ केर अस्तित्व छद्म चंद लेल मात्र ओकर अनुभूति करबाक लेल बनाओल गेल अछि, अटलता-स्थिरता केवल सत्य केर मान्यता पर ई सम्पूर्ण सृष्टि आधारित अछि। हमर मत अछि जे दुनू टिप्पणीकार सही छथि। होलिका डहि गेली, प्रह्लाद बाँचि गेलाह। लोक एकरा मिथक मानय, मुदा हमर अन्तर्मनक विश्वास दृढ अछि जे सत्यक कवच सँ घेरल प्रह्लाद केँ उपस्थित आगि किछु नहि बिगाड़ि सकल, अपन दंभ सँ दलमलित आशीर्वाद समूल नष्ट भऽ गेल। आशीर्वाद सेहो छद्म थीक – एहेन गूढ दर्शन भऽ रहल अछि हमरा।
आर, अन्तक दिन पुर्णिमाक प्रात तऽ गजबे भऽ गेल! सर्वसामर्थ्यवान् केर भान सँ चूर हिरण्यकशिपु घोर हिंसक ताण्डव करय लागल। ओ आइ अपन पिता धर्म पूरे बिसैर गेल। ओ अपन स्वत्वक झूठ सामर्थ्यक घमंड मे प्रह्लादक सत्य केर अस्तित्व केँ मिथ्या मानि बैसल। ओ समस्त प्रजा केँ बजा लेलक ई देखबाक लेल जे ओकर सत्ताक मान्यता विरुद्ध स्वयं ओकर अपन पुत्र गेल अछि तऽ ओकरा ओ कोन तरहें बध करय जा रहल अछि…. बान्हि देलक अपन निर्दोष पुत्र केँ ओ खंभा सँ। हाथ मे लऽ लेलक खड्ग धरगर… आर नाचय लागल अपन अभिमानक मृदंगी ताल पर। प्रह्लाद एखनहु विहुँसि रहल अछि। ओकरा मृत्यु सँ एकदम डर नहि लागि रहलैक अछि। ओ भले बच्चा छल, मुदा सच्चा छल। सत्यक कवच ओकर रक्षार्थ काज कय रहल छलैक तेकरहु ओकरा परवाह नहि रहैक। ओ पिता केँ स्थिर होयबाक विनय करैत रहल। ओ कहैत रहल जे अहाँक अन्त समीप अछि। एतेक खुलेआम परमात्मा विद्रोह केकरहु कल्याण नहि कय सकल आइ धरि। ईश्वर सँ डर करू! हमरा अहाँ कि डेरायब। सब कियो मृत्यु केँ प्राप्त करैछ। मुदा ई मृत्यु मात्र शरीरक होएत छैक। हम या अहाँ सब हुनक अंश आत्मारूप छी। कतेको बेर जन्म आ मृत्यु मे आबय पड़त। तऽ आइ जँ हमरा मारबे करब तऽ कोन बड़का काज करब, मुदा अहाँ अपन घमन्ड केँ छोड़ू। ओकरा मारू बरु!
हिरण्यकशिपु पागल समान दहाड़य लागल। कहलक,
“देखय छी कतय छौ तोहर भगवान्!
जहाँ खड्ग सँ करितय प्रहार,
प्रगट भेलथि ‘नरसिंह’ खंभा फाड़ि!!
धेलनि गट्टा हिरण्यकशिपुक,
घबरायल छल हिरण्यकशिपु देखि हुनका,
जे नहि छल विश्वास कतहु सँ,
आब कि बाजत सूझल नहि ओकरा,
बिसैर गेलहुँ कि वरदान अपन प्रभु,
हिरण्यकशिपु केँ देने रही,
आब अहाँ लंग अछि कोन शक्ति,
एलहु तोहर मृत्युक सही समय,
वरदानक रक्षा कोना हम करबय
देखमे तूँ संसारहु ई देखय!
नहि हम नर, आ नहिये जानबर,
ई नहि दिन आ नहिये थीक राति,
अस्त्र-शस्त्र केर बात तूँ छोड़े,
हँसबैत-खेलबैत भक्त प्रह्लाद,
यैह थीक होली! यैह भेल पाबनि-तिहार!!


text:
लड़ाईमे एखनि धरि 59 मरल, इजरायल कहलक- दुश्मनके आब शांत कय क’ रहब
इजरायल (Israel) अपन सभसँ तागतवर एयरफोर्सके लड़ाईमे उतारि देने अछि. इजरायल आओर फिलिस्तीन (Palestine) के बीच चलि रहल अहि लड़ाईमे एखनि तक एकटा भारतीय...
अमेरिकी राष्ट्रपति डोनाल्ड ट्रंप कोरोना पॉजिटिव, पत्नी मेलानिया सेहो चपेट मे
कोरोना वायरस सं सबसा बेसी प्रभावित अमेरिका कें राष्ट्रपति डोनाल्ड ट्रंप सेहो आब एकर चपेट मे आबि गेल छथि. भोरे डोनाल्ड ट्रंप ट्वीट क' जानकारी देलनि जे ओ आ हुनक पत्नी मेलानिया कोरोना वायरस पॉजिटिव पाओल गेल अछि.
राम जन्मभूमि ट्रस्टक खाता सं निकालल गेल 6 लाख, क्लोन चेक सं धोकाधड़ी
क्लोन चेक कें माध्यम सं अयोध्याक श्रीराम जन्मभूमि तीर्थ क्षेत्र ट्रस्टक खाता सं लाखों रुपया निकालल गेल अछि. अहि जालसाजीक खुलासा तखन भेल, जखन जालसाज 9 लाख 86 हजार कें तेसर क्लोन चेक लखनऊ कें बैंक ऑफ बड़ौदा मे पेमेंटकें लेल लगेलक.
अनलॉक-4 मे सरकार केलक बड़का घोषणा, चलत 100 सं बेसी स्पेशल ट्रेन
अनलॉक-4 मे अर्थव्यवस्था कें आओर बेसी खोलल जा रहल अछि। आर्थिक गतिविधि तेज भेने श्रमिक लोकनिक मांग बढ़ल अछि। औद्योगिक शहर सब लेल जावत आवाजाही केर सुविधा नै हेतै, व्यावसायिक गतिविधि सामान्य नै भ' सकैत अछि।
कोरोना संकटके असरि, जून तिमाहीक GDP 23.9% निचा खसल
कोरोना संकटके कारण सँ अप्रैल सँ जूनक अहि वित्त वर्षक पहिल तिमाहीके सकल घरेलू उत्पाद (GDP) 23.9 प्रतिशत ऐतिहासिक रूप सँ...
पीएम नरेंद्र मोदी लाल किलाक प्राचीर सं अखन धरि बनौलनि कोन रिकॉर्ड ?
74 वा स्वतंत्रता दिवस कें अवसर पर प्रधानमंत्री नरेंद्र मोदी कें भाषण सुनबाक लेल देश-दुनिया भरिके लोक उत्सुक छल। लालकिलाक प्राचीर सं पीएम मोदी कें भाषण देशक युवा मे जोश भरबाक काज केलक, संगहि पड़ोसी देश कें एकटा चेतावनी सेहो देलैथ।
दुनियाक पहिल रूसी कोरोना वैक्सीन कें होयत रजिस्ट्रेशन, कहिया सं होयत टीकाकरण ?
कोरोना वायरस संकटक बीच पूरा दुनिया मे वैक्सीन बनेबाक प्रक्रिया जारी अछि, मुदा रूस एकर बहुत करीब पहुंच चुकल अछि। कोरोना वायरसक कहर कें बीच रूस सं सुभ समाचार अछि जे रूस कोरोना वायरस केर पहिल वैक्सीनक रजिस्ट्रेशन करेबाक लेल बुधदिन (12 अगस्त) कें तैयार अछि। रूस कें दावा अछि जे कोरोना वैक्सीन तैयार करय मे ओ दुनियाभरि कें देश सं आगू अछि।
पूर्व राष्ट्रपति प्रणब मुखर्जी कोरोना वायरस पॉजिटिव
पूर्व राष्ट्रपति प्रणब मुखर्जी कोरोना वायरस (COVID-19) सं संक्रमित भ' गेलाह अछि। हुनक कोरोना जांच रिपोर्ट पॉजिटिव आयल अछि। ओ ट्वीट क' एकर जानकारी देलैथ।
प्रधानमंत्री आत्मनिर्भर प्रतियोगिता मे बेगूसरायक अनुराग कें प्रथम स्थान
देश मे एक बेर फेर बिहारी युवा अपन प्रतिभा कें लोहा मनबोलैथ। बेगूसराय कें अनुराग कुमार प्रधानमंत्री आत्मनिर्भर प्रतियोगिता मे प्रथम स्थान प्राप्त केलनि। अनुराग कें सबसा निक आ उपयोगी मोबाइल एप्लिकेशन बनाबय लेल देश मे प्रथम स्थान भेटलनि।
भारत मे बैन कें बाद टिकटॉक केर सफाई- चीन समेत कोनो दूसर देश संग...
केंद्र सरकार कें आदेश कें बाद गूगल प्ले आ एप्पल स्टोर सं टिकटॉक क' हटा गेल अछि। टिकटॉक ओहि 59 चाइनीज ऐप मे शामिल अछि, जकरा भारत मे बैन क' देल गेल अछि। अहि मामले पर टिकटॉक बयान जारी करैत कहलाक, जे हम कोनो भी देश कें संग कोनो भ' यूजर कें डाटा शेयर नै करैत छी। चाहे ओ चीन ही कियाक नै होय।
ईरान अमेरिकी राष्ट्रपति डोनाल्ड ट्रंप कें खिलाफ जारी केलक वारंट, इंटरपोल सं मदद
ईरान अमेरिकी राष्ट्रपति डोनाल्ड ट्रंप कें खिलाफ अरेस्ट वारंट जारी केने अछि। एकरा संगे, ईरान कें टॉप जनरल कासिम सुलेमानी केर बगदाद कें ड्रोन हमला मे भेल मृत्यु मे शामिल दर्ज अन्य लोकक खिलाफ सेहो वारंट निकालयत तेहरान पकड़बाक लेल इंटरपोल से मदद मँगने अछि। स्थानीय अभियोजक सोमवार क' अहि बात केर जानकारी देलाक।
कोरोना मरीज क’ पोस्टल बैलेट सं वोटिंग केर इजाजत, बिहार मे देखल जा सकेत...
कोरोना महामारी कें अहि नाजुक मोड़ पर राजनीति आ चुनाव सेहो बदलल जा रहल अछि. एकर सबसा पहिल असर बिहार मे देखय लेल मिल सकेत अछि, जतय अहि साल कें अक्टूबर आ नवंबर मे विधानसभा चुनाव प्रस्तावित अछि.
International Yoga Day: योग दिवस पर कहलनि पीएम मोदी- अपन काज ठीक सं केनाइ...
प्रधानमंत्री नरेंद्र मोदी अंतरराष्ट्रीय योग दिवस कें मौका पर लोक क' संबोधित करैत कहलनि जे युक्त आहार विहारस्य, युक्त चेष्टस्य कर्मसु, युक्त स्वप्ना-व-बोधस्य, योगो भवति दु:खहा. अर्थात्, सही खान-पान, सही ढंग सं खेल-कूद, स्वाथ दिनचर्या केर सही आदत, आ अपन काज क' सही ढंग सं केनाइ सेहो योग अछि.
बिहार सीएम नीतीश कुमार कहलनि- चीनी सामान केर खरीदारी नै करू, ई टिकाऊ नै...
बिहार कें मुख्यमंत्री नीतीश कुमार कहलनि जे चीनक उत्पादक खरीदारी हम सबकेँ नै करबाक चाहि । एकरा लेल पूर्व मे भेल...
कोरोना इफेक्ट-EAVA-3 Model सं होयत चुनाव, एक लाख होयत मतदान केंद्र
Bihar Assembly Election 2020: ई बिहार विधानसभा चुनाव पर कोरोना इफेक्ट अछि। चुनाव आयोग 1000 सं अधिक मतदाता वला बूथ पर...


text:
मैथिली कविता ::
अनुराग मिश्र
टोकन
बैंक मे पाइ भेटबा सँ पहिने
भेटैत छैक टोकन
जकरा जेबी मे राखि, लोक परतारैत अछि मोन केँ
एहि अजस्त्र हेंज मे छी हमहूँ एकटा प्रत्याशी
ओहि टोकन केँ देखि-देखि
मनुक्ख घोरैत अछि आशाक नेबाड
बनबैत अछि भविष्यक मारिते रास चित्र
रोपैत अछि नेहक गाछ
सजबैत अछि सुखक बंदनवार
अहाँ हमर ओहने ‘टोकन’ तँ छी.
स्मृतिलोप
सोचैत छी कखनहुँ-काल
जे हारल मनुक्खक लेल
कतेक सुखद होइत छैक स्मृतिलोप.
हटा कए सबटा दुख
मेटा कए सबटा विषाद
नीप सबटा संताप
पोति सबहक अधलाह
उपटा दैत अछि सबटा ‘तीत’ अतीतक
आ ठाढ़ कए दैत अछि मनुक्ख केँ –
एक गोट एहन बाट पर
जकर पथिक होइत अछि
प्रायः ओ एकसरे.
डाँरि
कहैत छथि ओ –
जे पाडू एकटा डाँरि
सिनेहक बिचहिँबीच
जकर एहि पार नहि आबि सकी अहाँ
आ नहि ओहि पार टपि सकी हम
किंचित छथि ओ अनभिज्ञ एहि सत्य सँ
जे चाहौक नदी लाख मुदा
सागर मे मिलब थिक ओकर प्रारब्ध
कहैत छथि, छल थिक ई एकाकार होएबाक गप्प
फूसि फटकक प्रपंच
हम नहि त्यागब अपना ‘हम’केँ
रहू अहूँ अपन ‘अहीं’ मे बन्न
आ मोका रहल अछि कंठ
दुनूक मध्य किछु ‘सझिया सन’क
अही अनटोटल अंतर्द्वन्द्व मे.
जखन कखनो हम सोचैत छी
मनुक्ख लग कतेक जरूरी
काज बात छैक करैक लेल संसार मे
हँसब-कानब
रूसब-मानब
जीयब-मरब
प्रेम-बिछोह
आ एहि सभक मध्य
बिसरि जाइत छी हम
अहाँ के निरेखब
जे कि अकारणो
जीवित रहबा सँ बेसी
आवश्यक अछि
हमरा लेल.
[अनुराग मिश्र मैथिली कविताक नव्यतम पीढ़ी सँ सम्बद्ध कवि छथि. मैथिली काव्य-जगत मे विगत किछु समय मे संभावनाशील युवावर्गक जे एक समूह सोझाँ आएल अछि, अनुराग ताहि मे सँ एक छथि. हिनक कविता सभ एखनधरि मुख्यतः अप्रकाशित रहलनि अछि. वर्तमान समय मे जखन कि अधिकांश रचनाकार सोशल मीडिया फोबिया सँ ग्रस्त छथि, सोशल मीडिया पर प्राप्त लाइक-कमेंट सँ कविताक दशा-दिशा तय करैत छथि; अनुराग बेसी सँ बेसी पढ़बा मे जुटल रहब पसीन करैत छथि. कवि मे ई गुण-धर्म बनल रहतनि से भरोस अछि. हिनका सँ anuragmishra75492380@gmail.com पर सम्पर्क कएल जा सकैछ.]


text:
जयनगर-दिल्ली गरीब रथ 10 सं !
जयनगर- दिल्ली निजामुद्दीन के बीच गरीब रथ 10 जुलाई सं चलय लागत. एकरा लेल जयनगर स्टेशन पर जोर- शोर सं तैयारी चलि रहल अछि. उम्मीद छै जे रेल मंत्री लालू प्रसाद यादव 10 तारीख के हरी झंडी दिखाकय गरीब रथ के रवाना करथिन्ह. उद्घाटन के लेल मंच बनाबय आओर स्टेशन के सजाबय... रंग रोगन के काज शुरू अछि. अखन ई ट्रेन सप्ताह में दु दिन चलत. जयनगर सं ई ट्रेन सोम आओर शुक्र दिन चलत आओर हजरत निजामु्द्दीन सं मंगल आओर शनि दिन खुलत. जयनगर - दरभंगा सं ई सभसं नीक ट्रेन होएत. एहि ट्रेन सं जयनगर सं दिल्ली पहुंचय में सिर्फ 21 घंटा लागत. बेरिया में 12 बजे चढु आओर दोसर दिन भोरे भोर नौ बजे दिल्ली पहुंच जाउ. एहि सं नीक ट्रेन आओर कोन होएत. गरीब ट्रेन के बोगी सभ जयनगर आबि गेल अछि. अखन ओकर जांच परख भs रहल छै. उम्मीद छै जे एहि में सभ बोगी एसी-3 रहत. मुदा एहि ट्रेन में अखन पेंट्री के सुविधा नहिं मिलत. ई अखरय वाला बात अछि. एहि पर ध्यान देबय के जरूरत छै. हां एकटा नीक गप्प ई अछि जे मिथिला के ह्रदय स्थल जयनगर...मधुबनी...दरभंगा सं गुजरय के कारण एहि ट्रेन के हर बोगी में मिथिला पेंटिंग के लगायल गेल अछि.


text:
पटना। 30 नवम्बर। जदयू के केरल सँ राज्यसभा सांसद आओर केरल इकाई के अध्यक्ष एम.पी. वीरेंद्र कुमार कैल्हि बुध दिन राज्यसभा केर सदस्यता सँ इस्तीफा देबाक ऐलान केलनि। वीरेंद्र कुमार कहलनि कि ओ मुख्यमंत्री नीतीश कुमार केर नेतृत्व बला पार्टी केर सांसद नहि बनल रहे चाहैत छथि।
मलयाली अखबार ‘मातृभूमि’ केर चेयरमैन आ प्रबंध निदेशक वीरेंद्र कुमार पीटीआई मे सेहो निदेशक छथि। वीरेंद्र कुमार कहलनि कि हम राज्यसभा सँ इस्तीफा देबाक फैसला लेना छी। हम संघ परिवार मे शामिल भेल नीतीश कुमार के पार्टी सँ राज्यसभा सदस्य बनल नहि रहे चाहैत छी। वीरेंद्र कुमार मार्च 2016 मे राज्यसभा लेल निर्वाचित भेल छाला। वीरेंद्र कुमार कहलनि कि हम माननीय मुख्यमंत्री नीतीश कुमार क' पहिने अप्पन फैसलाक जानकारी द' चुकल छी। विरेंद्र कुमार आगा कहलनि कि मुख्यमंत्री नीतीश कुमार हमरा इस्तीफा नहि देबाक लेल कहला मुदा हम हुनका आओर हुंकार पार्टी क' अप्पन फैसला केर जानकारी द' देलहुँ।
अपने क' बता दी बिहार मे बीजेपी केर समर्थन सँ सरकार बनेबाक फैसला केँ बाद सँ जदयू मे बगावतक सुर सामना आयल छल। वीरेंद्र कुमार ओहि समय कहने रहथिन कि ओ नीतीश कुमार केर फैसला सँ खुश नहि छथि।


text:
प्राप्त खबैर केर मुताविक मुजफ्फरपुर के साहेबगंज थाना मे तैनात पुलिसकर्मी एएसआई बसंत कुमार क' निगरानी केर टीम घूस लैत रंगलहाथ पकड़लनि। पटना सँ आयल निगरानी केर टीम साहेबगंज मे एएसआई बसंत कुमार रजक क' घूस लैत पकड़लनि।
बताओल जे रहल अछि कि साहेबगंज थाना क्षेत्र पकड़ी पसारत गाम मे 16 जनवरी 2017 क' नंदकिशोर केँ कोनो ग्रामीण सँ भूमि विवाद भेल छल। एहि दौरान खूब माएरपीट सेहो भेल छल। एहि मामलाक जांच लेल बसंत रजक आइओ बनाओल गेल छल। एएसआई आरोपी सभक खिलाफ कार्रवाई करबाक लेल पाई केर मांग केना छल। 5 हजार टाका ल'के जांच आगू बढ़ेबाक बात भेल। एहि बीच पीड़ित ऐहिक शिकायत निगरानी मे केलनि।
शिकायत के बाद निगरानी विभाग अप्पन अनुसंधान टीम गठित करि मामला केर सत्यापन केलनि। जांच मे आरोप सत्य पाओल गेल। पटना सँ मुजफ्फरपुर पहुँचल निगरानी टीम साहेबगंज थाना कैंपस मे एएसआई केर आवास पर रिश्वत लैत बसंत रजक क' गिरफ्तार केलनि। पूछताछ लेल गिरफ्तार एएसआई बसंत क' पटना लाओल जे रहल अछि।


text:
दरभंगा : शहरमे सेक्स रैकेट केर जाल पसरल होबाक खबैरसँ प्रशासनमे हड़कंप मचल अछि। अहिक्रममे पुलिस बुधदिनक रातिमे तीन टा महिला संगहि कुल 6 टा लोककेँ गिरफ्तार कएलक अछि। ई सभ लोक लहेरियासराय टॉवर स्थित एकटा होटलमे आठ बरखक बच्चियाके एक लाख टकामे बेचबाक तैयारी कए रहल छल। भनक लगलाक बाद पुलिस उक्त स्थान पर पहुँचिकय बच्चियाके मुक्त करौलनि। ई बच्चिया पटना केर रहनिहार बताओल जा रहल अछि। तकरा बाद पुलिस लक्ष्मीसागरमे छापामारी कए दू टा ग्राहककेँ सेहो पकड़लनि अछि। अहि गैंग केर चलेनिहार लोक सेहो पुलिसक गिरफ्तमे अछि।
सेक्स रैकेटक संचालन करबाक आरोपमे पुलिस बहादुरपुर थाना क्षेत्रक दिलवारपुर निवासी सविता देवी, पति सोहन सिंह केर अलावा विशनपुर थाना क्षेत्रक बनौला पंचोभ निवासी ममता देवी आओर बहेड़ा थाना क्षेत्रक डुमरी निवासी विमल कुमार पासवान केर पत्नी संगीता देवीकेँ गिरफ्तार कएलनि अछि। ओहिठाम पकराओल दुनू खरीदारक पहिचान मनीगाछी थाना क्षेत्रक राजू कुमार झा आओर मधुबनी जिलाक राजनगर थाना क्षेत्रकेँ सकला गामक रहनिहार अमित कुमारकेँ रूपमे कएल गेल अछि।
विदित हो जे राजू झा दरभंगाक लक्ष्मीसागर मोहल्लामे किराना केर दोकान चलबैत अछि। छापामारीमे पुलिस 14 टा मोबाइल फोन, करीब 30 हजार टका आओर बहुतरास आपत्तिजनक समान सभ पकड़लनि अछि। ओहिठाम अमितकेँ सोझासँ आधा बोतल विदेशी दारू सेहो भेटल अछि। पुलिसके हाथ एकटा डायरी सेहो लगलनि जाहिमे बहुतरास लोकक नाम आ मोबाईल नम्बर लिखल अछि। अहि सेक्स रैकेट केर तार मिथिलासँ पटना धरि जुड़ल होबाक संदेह उत्पन्न भए रहल छैक। सदर एसडीओ दिलनवाज अहमद बतौलनि जे हाथ लागल डायरी केर जाँच कएल जा रहल अछि संगहि अहिमादे बहुतरास आओर लोक पर गिरफ्तारी केर घंटी बाजि रहल छन्हि।